Jokić za MeridianSportBH: “Mogu reći da smo na kraju zasluženo slavili protiv Salinesa”\nSarajevo je u derbiju šestog kola Premijer lige Bosne i Hercegovine savladalo Salines na svom parketu u “Skenderiji” rezultatom 5:1, a tu pobjedu je za MeridianSportBH prokomentarisao dvostruki strijelac sa tog meča Stefan Jokić.\n“Sigurno da je utakmica opravdala epitet derbija jer ekipa Salinesa i ove sezone pretenduje za sami vrh tabele, te sam siguran da će vrlo brzo pronaći željenu formu” – kazao je Stefan Jokić pa dodao:\n“Utakmicu smo loše otvorili, rano primili gol, te nam je trebalo dosta vremena da posložimo kockice, a posebno u prvom poluvremenu. U drugo poluvrijeme smo ušli sa većom željom za pobjedom i dosta bolje organizovani pa samim tim mogu reći da smo na kraju zasluženo slavili”.\nFutsaler Sarajeva Stefan Jokić je u pobjedi svog tima nad Salinesom sa rezultatom 5:1, postigao dva pogotka i bio je jedan od najboljih pojedinaca na susretu u “Sportskoj dvorani Skenderija – Mala dvorana”.\n“Uvijek je lijep osjećaj kada postignete gol, ali pobjeda je zasluga cijele ekipe. Pokazali smo karakter i vratili se u meč nakon rano primljenog gola te ispoštovali sve zamisli trenera Nijaza Mulahmetovića, a posebno u drugom poluvremenu kada smo pokazali da smo maksimalno fokusirani i da možemo svima pomrsiti račune” – rekao je Jokić.\nJokić je sa dva gola protiv Salinesa produžio svoj golgeterski učinak u tekućoj sezoni na pet golova i sigurno je da će taj broj rasti u nastavku iste.\nProkomentarisao je igrač Sarajeva i dosadašnji učinak njegove ekipe u prvenstvu, ali i očekivanja od nastavka sezone u kojoj se trenutno nalaze na trećem mjestu.\n“Što se tiče nastavka sezone, već sledeće kolo nas očekuje novi derbi odnosno gostovanje ekipi Mostar koja je do sada upisala sve pobjede, te sigurno važe za prvog favorita za osvajanje titule šampiona države i ove godine. Putujemo oslabljeni neigranjem kapitena Amela Handžića i iskusnog Edisa Mrše zbog suspenzije, ali sam siguran da sa pristupom iz prošle utakmice možemo biti ravnopravan rival” – zaključio je Jokić.\nSarajevo će na megdan u gostima Mostaru izaći za vikend na parketu sportske dvorane “Midhat Hujdur”, a taj susret će biti i derbi sedmog kola Premijer lige Bosne i Hercegovine u futsalu.\nPrethodni članakLion igra pred praznim tribinama dok traje istraga o incidentu u meču protiv Marselja\nNaredni članakATP promijenio pravilo koje je izazvalo dosta glavobolje u prethodnom periodu


Gejts: Neki potezi Rusije narušavaju medjunarodnu stabilnost\nAmerički sekretar za odbranu Robert Gejts apelovao je na članice NATO-a da ispune svoja obećanja o povećanju trupa u Avganistanu. Reagujući na kritike politike Sjedinjenih Država koje je juče izneo ruski predsednik Vladimir Putin, sekretar Gejts je u izlaganju konferenciji o medjunarodnoj bezbednosti u Nemačkoj izjavio da neki potezi Rusije narušavaju medjunarodnu stabilnost.\nAmerički sekretar za odbranu Robert Gejts je izjavio konferenciji u Minhenu da se svet dramatično izmenio u proteklih nekoliko decenija. On je dodao da se sa zajedničkim izazovima u današnjem multi-polarnom svetu treba suočavati u okviru partnerstva sa drugim zemljama. Gejts je izjavio da je misija NATO-a u Avganistanu test od velikog značaja za zajedničke vrednosti NATO-a.\nRuski predsednik Vladimir Putin je juče oštro kritikovao američku spoljnu politiku, rekavši da ona dovodi do globalne nestabilnosti i vodi novim ratovima. Bela kuća je reagovala sa iznenadjenjem i razočarenjem na Putinove reči. Nemački mediji komentarišu da bi Putinov govor mogao biti početak nove američko ruske konfrtontacije. Medjutim, sekretar Gejts je rekao da Amerika ne želi konfrontaciju sa Moskvom:\n”Rusija je naš parnter. Medjutim, zbunjuje nas pojedini potezi Rusije koji izgleda deluju protiv medjunarodne stabilnosti, poput transfera oružja i nastojanja da se energetski resursi upotrebe za političku prinudu. I, kao što je generalni sekretar NATO-a Jap de Hop Shefer juče istakao, Rusija ne treba da na svojim granicama strahuje od demokratija u kojima je na snazi vladavina zakona.“\nGejts je, medjutim, dodao da je prihvatio Putinov poziv da ove nedelje poseti Moskvu.\nOn je, izmedju ostalog apelovao na zemlje članice da podrže svoja obećanja o članstu novčanim sredstvima i vojnim snagama:\n”NATO nije samo grupa na papiru niti je to društveni klub ili pak pričaonica. To je vojni savez - koji ima veoma ozbiljne obaveze u svetu.“\nKasnije je vodeći iranski pregovarač za nuklearna pitanja Ali Laridžani pružio uveravanja nuklearni program islamske republike nema agresivne svrhe. On je rekao da je Teheran spreman da postigne dogovorno rešenje spora o svom nuklearnom programu,kao i da ne čželi da pogorđava situaciju na Bliskom istoku. Medjutim, Laridžani je dodao da eventualne zapadne sankcije neće sprečiti Iran da razvije nuklearno gorivo za nuklearne elektrane. Ovogodišnjoj 43. konferenciji o globalnoj bezbednosti, koja se svake godine održava u Minhenu. prisustvovalo je 250 delegata iz 40 zemalja.


Kreditnom karticom AIK Banke sada možete plaćati na rate, bez kamate.\nSvi postojeći i budući korisnici kreditnih kartica AIK Banka od sada na raspolaganju imaju novu mogućnost - da svoju potrošnju podele na rate.\nUz samo jednu SMS poruku, iznos Vaše transakcije se deli na onoliko rata koliko Vi želite - 3,6,9 ili 12.\nSami birate broj rata, kao i transakciju koju želite da otplatite u jednakim mesečnim ratama. Bilo da je u pitanju kupovina ili podizanje gotovine, u zemlji ili inostranstvu. U samo par jednostavnih koraka - podelite svoje troškove!\nKorak 1: Registrujte se za plaćanje kreditnom karticom na rate u bilo kojoj poslovnici AIK Banke\nKorak 2: SMS poruku koja Vam stiže nakon izvršene transakcije prosledite ( opcija „forward“) na broj 1018 dodajući na kraju poruke R3, R6 ,R9 ili R12 u zavisnosti od toga na koliko rata želite da podelite svoju kupovinu. Ukoliko niste u mogućnosti da pošaljete SMS, podelu možete obaviti i pozivom kontakt centra Banke, gde ćete operateru saopštiti željeni iznos rata za podelu. Podela transakcija na rate je moguća do 12h narednog radnog dana od dana realizacije transakcije.\nKorak 3: Vaša kupovina je podeljena na jednake mesečne rate!\nZa plaćanje na 6,9,ili 12 rata, Banka naplaćuje naknadu u visini 5% od iznosa transakcije, minimalno 1,000 dinara.


Rusi posle Lozane: Sirija mora da ostane cela i sekularna - Smedia\nRusi posle Lozane: Sirija mora da ostane cela i sekularna\nSirijci sami treba da odlučuju o budućnosti kroz inkluziju i dijalog, zemlja treba da ostane cela i sekularna, saopštilo je rusko Ministarstvo spoljnih poslova.\nMinistarstvo je saopštilo i da je za uspeh rusko-američkog sporazuma o primirju neophodno "odvojiti sirijsku umerenu opoziciju od Jabhat Fatah al-Šama (Nusra fronta) i terorističkih grupa ko su povezane sa njima", prenosi Rojters.\n"Istovremeno treba razumeti da vojne operacije protiv terorista Islamske države i Nusra Fronta moraju da se nastave", stoji u saopštenju.\nPredstavnici Sjedinjenih Američkih Država, Rusije i regionalnih zemalja završili su sinoć pregovore o mirovnom rešenju za sirijski konflikt posle četiri sata, ali nije poznato da li je postignut napredak, prenele su agencije.\nDa su razgovori završeni potvrdio je i neimenovani američki zvaničnik za AFP....


Niz promašaja i tehničkih grešaka Radinčanke odveo u poraz – LIPE.rs\nSMEDEREVO, 1. novembar 2020 – Protiv mlade, agresivne i fizički snažnije šabačke ekipe rukometašice iz Radinca su u utakmici 4. kola Superlige doživele poraz na domaćem parketu: Mladi radnik – Medicinar 24:27 (10:14).\nŠapčanke prevođene Lanom Mijailović (4 gola) i Anom Blagojević (7) na početku utakmice iskoristile su prisutnu dozu treme kod domaćih i stekle prednost. Uz sve to, učenice trenera Jovice Petkovića su, pored niza tehničkih grešaka, u više navrata pogađale okvir gola, pa je prvi deo susreta pripao rukometašicama Medicinara sa četiri gola prednosti.\nSa izuzetno raspoloženom Ninom Ninić (14 golova) domaće su uspele da se približe u 46. minutu na dva gola zaostatka, bilo je 20:22, ali se tada na golu Šapčanki razbranila Jelena Ninković (13 odbrana i sederac). To je doprinelo da rukometašice Medicinara, koje sa klupe predvodi nekadašnja reprezentativka Sandra Kolaković, na kraju slave.\nThe post Niz promašaja i tehničkih grešaka Radinčanke odveo u poraz appeared first on podunavlje.info.\nPrevious Najuspešniji vikend orijentiraca Čelika u ovoj godini – osvojeno 19 medalja\nNext „Koštanin tvist“ Pozorišta Slavija večeras na Nušićevim danima


Novi Sad: Ledolomci spremni ali nema potpisanog ugovora\nDva ledolomca u zoni Dunava kod Novog Sada spremni su za razbijanje leda na rijeci, ali je problem što firma "Dunav grupa agregati", u čijem su vlasništvu ti brodovi, nema potpisan odgovarajući ugovor s Direkcijom za vode Srbije, rekao je\ndirektor saobraćaja u toj firmi Aleksandar Krstić.\nOn je novinarima rekao da taj ugovor nije potpisivan u posljednje tri godine i dodao da, pored ledolomaca "Čakor i Vučevo", koji su usidreni u Novom Sadu, to preduzeće ima i ledolomac "Petrovaradin", koji je usidren u blizini Beograda.\nDirektor Direkcije za vode Aleksandar Prodanović izjavio je juče da Srbija ne posjeduje ledolomce, ali da su preduzeća koja ih posjeduju u obavezi da ih u vanrednim situacijama pokrenu.\nOn je izrazio uvjerenje da će potrebni ugovori biti potpisani sa firmom "Dunav grupa agregati", odnosno da će tom preduzeću biti nadoknađeni troškovi koje proizvedu ledolomci.\nNa Dunavu kod Novog Sada proglašena je redovna odbrana od leda, a iz Javnog vodoprivrednog preduzeća Vode Vojvodine saopštili su da je pokrivenost Dunava ledom od 10 do 30 odsto. Na svim kanalima Hidrosistema Dunav-Tisa-Dunav na snazi je zabrana plovidbe, dok su Tisa, Tamiš i Begej prekriveni ledom 100 odsto, pa su iz Direkcije za vode najavili mogućnost razbijanja leda putem miniranja.\nDo 70 odsto površine rijeke Save takođe je pod ledom.


Joksimović i Šib: U susret nemačkom predsedavanju Savetu EU - Politika - Dnevni list Danas\nPočetna » Politika » Joksimović i Šib: U susret nemačkom predsedavanju Savetu EU\nJoksimović i Šib: U susret nemačkom predsedavanju Savetu EU\nMinistarka za evropske integracije Jadranka Joksimović sastala se danas sa ambasadorom SR Nemačke u Srbiji Tomasom Šibom, sa kojim je razgovarala o aktuelnostima na planu evropskih integracija Srbije, predstojećem preuzimanju predsedavanja Nemačke Savetu EU, daljem unapređenju odnosa dveju zemalja, kao i o predstojećim izborima i drugim aktuelnim političkim temama na unutrašnjem i međunarodnom planu, navodi se u saopštenju Kancelarije za saradnju sa medijima Vlade Srbije.\n0Piše: Danas Online 10. juna 2020. 18.07\nUkazujući na značaj nemačko-srpske razvojne saradnje, Joksimović je istakla da je Nemačka kroz brojne razvojne projekte u Srbiji investirala preko 2 milijarde evra kroz povoljne kredite i bespovratna sredstva. Govoreći o dinamici procesa evropskih integracija, ona je izrazila očekivanje da će neformalni dokument EK o napretku Srbije, koji bi trebalo da bude objavljen do kraja nedelje, dati dovoljno elemenata da zemlje članice, uključujući i Nemačku, podrže otvaranje nekog od pet poglavlja za koje je Srbija u potpunosti spremna, dodaje se u saopštenju Kancelarije za saradnju sa medijima Vlade Srbije .\nU kontekstu predstojećih izbora, Joksimović je obavestila ambasadora o svim sprovedenim aktivnostima koje imaju za cilj unapređenje izbornih uslova – kao rezultata međupartijskog dijaloga uz posredovanje Evropskog parlamenta, i naglasila uverenje da će predstojeći izbori biti fer i demokratski.\nŠib je istakao da Nemačka snažno podržava put Srbije ka Evropskoj uniji, i da se ta podrška ogleda pre svega u stalnoj pomoći našoj zemlji da dostigne evropske standarde u oblastima obuhvaćenim pregovaračkim poglavljima, naročito onim koja se odnose na vladavinu prava. On je naglasio značaj da sve izborne preporuke budu implementirane kako bi celokupan izborni proces bio dodatno demokratski osnažen.\nKada je reč o nemačkom preuzimanju predsedavanja EU od Hrvatske 1. jula, Šib je ukazao da će predsedavanje biti posvećeno oporavku i dodatnom jačanju Evropske unije posle krize koja je nastupila kao posledica pandemije. „I proširenje Evropske unije i Zapadni Balkan su naš prioritet,“ rekao je Šib.\nJoksimović je izrazila očekivanje da će specijalni predstavnik EU za dijalog Beograda i Prištine Miroslav Lajčak otpočeti svoj mandat uz temeljnu razmenu mišljenja o do sada postignutom u okviru Briselskog sporazuma, posebno imajući u vidu da Zajednica srpskih opština nije formirana.\nSagovornici su naglasili da su postojane veze Srbije i Nemačke zasnovane pre svega na kontinuiranom i konstruktivnom političkom dijalogu na najvišem nivou, kao i na izuzetno obimnoj i uspešnoj ekonomskoj saradnji, zaključuje se u saopštenju Kancelarije za saradnju sa medijima Vlade Srbije.\nEvropska unija, Jadranka Joksimović, predsedavanje, Tomas Šib\nŠib: Evropska solidarnost je ključna u rešavanju posledica pandemije


Mali: Za medicinare sutra 10.000 dinara jednokratne pomoći | CEMAFORUM.rs\nMali: Za medicinare sutra 10.000 dinara jednokratne pomoći\nMinistar finansija Srbije Siniša Mali najavio je da će 122.462 zdravstvena radnika u petak dobiti po 10.000 dinara jednokratne novčane pomoći.\nReč je o zdravstvenim radnicima koji su zaposleni u samom zdravstvenom sistemu, u vojno-zdravstvenim ustanovama, u zavodima za izvršenje krivičnih sankcija, ustanovama socijalne zaštite, čiji se rad finansira sredstvima iz budžeta, Zavodu za sport, Zavodu za zdravstvenu zaštitu radnika Železnica Srbije, rekao je Mali.\nPrema njegovim rečima, podrška države zdravstvenim radnicima je kontinuirana i ogleda se, kako kroz jednokratna davanja, tako i kroz redovna povećanja plata.\nMali je podsetio da su u novembru 2019. godine plate medicinskih sestara povećane za 15 odsto, a lekarima za 10 odsto, saopštilo je Ministarstvo finansija.\nZdravstvenim radnicima su od 1. januara ove godine povećane plate, ovoga puta za osam odsto, naveo je Mali, dodajući da su ostali zaposleni u javnom sektoru od 1. januara ove godine dobili povećanje plata od sedam odsto.\nOn je podsetio i da će, osim zdravstvenih radnika, penzioneri dobiti po 20.000 dinara 10. februara, dok svi mladi od navršenih 16 do navršenih 29 godina, dobiće po 100 evra u dinarskoj protivvrednosti, što je 11.758.56 dinara.\nPrijava mladih za tu vrstu pomoći počeće u subotu, 15. januara, i trajaće do 30. januara na portalu Uprave za trezor, idp.trezor.gov.rs.\nS merom pomoći za mlade i sa 20.000 dinara koje će penzioneri dobiti, dolazimo do toga da su sva tri paketa pomoći države za ublažavanje posledica pandemije vredna ukupno oko 8,7 milijardi evra, odnosno oko 18 odsto BDP.\nTo su ogromna sredstva i odličan pokazatelj stanja javnih finansija naše zemlje. To je potvrda da je naša država jaka i stabilna i da uvek brine za svoje građane, zaključio je Mali.


Junker: Još je rano ukidati Rusiji sankcije - Sputnjik Srbija\n18:35 14 Jul 2020\n20:50 30.01.2017 Preuzmite kraći link\nOn je to izjavio nakon susreta sa predsednikom Bugarske Rumenom Radevom.\n„Evropska komisija i bugarski predsednik nema mnogo nesuglasica kada je reč o antiruskim sankcijama. Mi smo doneli odluku koja ostaje na snazi. Kada bude neophodno da se ta odluka preispita, mi ćemo razmisliti, ali još uvek za to nije vreme“, rekao je Junker.\nPrethodno je Radev izjavio da ne vidi nikakvu korist od evropskih sankcija Rusiji iako su gubici više nego očigledni.\nukidanje sankcija, Rumen Radev, Žan-Klod Junker, EU, Bugarska


Priveden i bivši načelnik Šipova\nPolicija je u akciji kodnog naziva “Mreža” jučer privela Dušana Malinovića (58), bivšeg načelnika Šipova, i još devetoro njegovih saradnika zbog zloupotreba i poslovne prevare “teške” 150.000 KM.\nU središtu akcije je zloupotreba novca koji je opština Šipovo dobila od Evropske komisije za izgradnju turističkog kompleksa “Eko-zona Šipovo”.\n“Nezavisnim” je potvrđeno da su osim Malinovića u akciji “Mreža” privedeni Aiste Lehman, direktorica firme “Tidea” d.o.o. iz Banjaluke, Biljana Šegrt, načelnik Odjeljenja za finansije opštine Šipovo, Stanislava Ivić, direktorica preduzeća “Kum kompani” iz Šipova.\nPrivedeni su još i Siniša Pančić, direktor Turističke organizacije opštine Šipovo, Dragan Đukić, direktor firme “Đukić komerc”, Željko Gajić, vlasnik ugostiteljske radnje “Mlinčić” u Šipovu, Gospava Trivunčić, vlasnica butika “Ekselent” u Šipovu, te Nebojša Ivanković i Jadranko Ivić, takođe iz Šipova.\n“Zloupotrijebivši svoj položaj, osumnjičeni su omogućili sticanje protivpravne imovinske koristi drugim fizičkim i pravnim licima u iznosu od 150.000 KM”, objasnila je Marija Markanović, portparol CJB Banjaluka.\nDodala je da su osumnjičeni i nezakonito raspodijelili pokretnu vojnu imovinu, a koju je Vlada RS dodijelila opštini Šipovo.\nMalinović i saučesnici će nakon kriminalističke obrade biti pušteni da se brane sa slobode, a protiv njih će biti podneseni izvještaji Okružnom tužilaštvu Banjaluka.\nIzvor blizak istrazi objasnio je da Malinovića terete da je kao načelnik opštine Šipovo u toku prošle godine zloupotrijebio položaj i odobrio Gajiću sredstva za izgradnju vodenica, iako nije ispunjavao uslove iz objavljenog tendera.\nU istom slučaju, Malinović je, kako navodi naš izvor, suprotno pravilniku o vršenju stručnog nadzora imenovao osumnjičenog Jadranka Ivića za nadzorni organ na projektu izgradnje vodenica, te prihvatio fakture i isplate sredstava za poslove koji nisu ni obavljeni.\nLehmanovu terete za krivično djelo poslovne prevare, jer je falsifikovala potvrdu o obavljenim poslovima marketinga i tako dovela u zabludu opštinsku Komisiju za javne nabavke da sačini izvještaj sa preporukom Malinoviću.\nBivši načelnik opštine Šipovo je na osnovu ove preporuke zaključio ugovor sa preduzećem “Tidea”, čime je napravio štetu opštini, a navedenoj firmi i Lehmanovoj donio protivzakonitu zaradu.\nStanislava Ivić je kao direktorica firme “Kum kompani” izvršila poslovnu prevaru, jer je u okviru projekta “Eko-zona Šipovo” dostavila opštini račun o izgradnji pet vodenica, iako radovi nisu bili završeni.\nJadranko Ivić je zatim u julu i avgustu prošle godine kao nadzorni organ prilikom izgradnje pet vodenica sačinio izvještaj po kojem je izvođač u potpunosti i u roku izveo sve građevinske radove.\nIvić je ovim omogućio preduzeću “Kum kompani” sticanje protivpravne imovinske koristi na štetu opštine Šipovo.\nBiljana Šegrt je, kako navodi naš izvor, kao načelnik Odjeljenja za finansije opštine Šipovo i koordinator projekta “Eko-zona Šipovo” u toku 2012. pribavila imovinsku korist preduzeću “Tidea” d.o.o. Banjaluka i ugostiteljskoj radnji “Mlinčić”, vlasništvo osumnjičenog Gajića.\nŠegrtova je tako zloupotrijebila položaj i protivzakonito upoznala osumnjičenu Lehmanovu sa uslovima iz javnog poziva i tako je stavila u povoljniji položaj u odnosu na ostale ponuđače.\nŠegrtova je sačinjavala otpremnice ugostiteljskoj radnji “Mlinčić” sa lažnim podacima o količini konzumiranog pića, te dostavljala izvještaje Evropskoj komisiji sa neistinitim podacima o izvršenju posla.\nSiniša Pančić je kao direktor Turističke organizacije od jula do septembra prošle godine u ime Turističke organizacije sačinio izvještaj o realizaciji projekta aktivnosti obnove “Ade Sokočnice” u kojem je naveo neistinite podatke o izvođaču radova i obimu izvedenih radova.\nU Evropskoj komisiji juče su kratko izjavili da nisu upoznati sa akcijom u Šipovu.


Academ Link - "DIREKTOR ČETIRI GODINE NIJE NAŠAO VREME ZA MENE" Da li je ovaj projekat RAZLOG zbog koga našem najcitiranijem fizičaru NEĆE DA PRODUŽE UGOVOR?\n"DIREKTOR ČETIRI GODINE NIJE NAŠAO VREME ZA MENE" Da li je ovaj projekat RAZLOG zbog koga našem najcitiranijem fizičaru NEĆE DA PRODUŽE UGOVOR?\nNaučno veće Instituta za fiziku u Beogradu odlučilo je da ne produži radni odnos akademiku Zoranu Lj. Petroviću, jednom od najpriznatijih i najcitiranijih srpskih naučnika u oblasti fizike. Odlukom, koja je doneta pre nekoliko dana, iznenađen je i on, iznenađeni su i zaposleni u Institutu, a obrazloženje je još uvek nepoznanica.\nIpak, iz izjave koju je "Blicu" dao sam akademik Petrović, mogu se naslutiti neki od razloga, poput njegovog odnosa sa direktorom ove naučne institucije Aleksandrom Bogojevićem, ali i jedan, čini se, sporan naučni projekat - "Verokio".\n- Direktor odbija svaku komunikaciju sa mnom već više od četiri godine. Više puta sam zahtevao razgovor sa njim, a poslednji sam zaveo još u aprilu i naravno, direktor još nije našao vreme za mene. To je sve posledica toga da sam mu bio protivkandidat na izboru za direktora, da imam veliki problem sa projektom "Verokio" i da sam se protivio promovisanju jednog saradnika u najviše zvanje - rekao je Petrović za "Blic".\nKako je dodao, sada će morati da pronađe neko dugo mesto za svoja naučna istraživanja.\n- Sada planiram prvo da proučim zakonske norme i da počnem da se pakujem. Ja sam eksperimentalni fizičar i sve što imam je u Institutu za fiziku, ali naćiću valjda neki način da nastavim naučni rad - kazao je Petrović za "Blic" pre dva dana.\nAkademik inače ni danas ni juče nije bio dosupan da nam obrazloži detalje sukoba sa direktorom, kao ni to o kakvim se problemima radi kada je u pitanju projekat "Verokio".\n"Blicu" se, međutim, javio direktor Instituta za fiziku Aleksandar Bogojević, koji tvrdi da nikakvih sukoba nema, i da je, što se tiče odluke Naučnog veća, "radi o uobičajenoj proceduri".\nA ona je, kaže, definisana Zakonom o nauci i istraživanjima, preciznije Članom 100. ovog zakona, što u svojoj suštini podrazumeva "balansiranje doprinosa i iskustva starijih istraživača i davanje šanse mladima".\nUpitan da li ovo znači da akademiku Petroviću prestaje radni odnos, Bogojević kaže da "kolega Petrović još nije u penziji, te mu i dalje traje radni odnos".\n- Mišljenje Naučnog veća je prva i obavezna faza procedure produženja radnog odnosa (maksimalno do napunjenih 70 godina) koja je tek započeta i koja će se okončati za tri meseca, neposredno pre no što kolega Petrović napuni 65. godina života. Procedura svakako nije završena - rekao je on.\nDirektor: Nema nikavog sukoba\nUpitan da li postoji sukob između njih dvojice, direktor Instituta navodi da je "Petrović izuzetan istraživač koji je dao veliki naučni doprinos Institutu za fiziku kao jednoj od vodećih naučnih institucija Srbije i šireg regiona".\n- Nema nikakvog sukoba - rekao je on potvrđujući da je "kolega Petrović bio njegov protivkandidat na poslednjim izborima za direktora".\nPetrović međutim govori drugačije, a kao jedan od razloga za moguć sukob navodi projekat "Verokio". Reč je, inače o projektu za koji se zalaže direktor Instituta za fiziku, a na koji akademik Petrović ne gleda blagonaklono.\nŠta je "Verokio"?\nReč je o izgradnji kompleksa od oko 4.000 kvadrata koji bi, ako je suditi po najavama, trebalo da bude završen 2020. godine, i u kome će se u okviru sistema CERN-a izvoditi najsavremeniji eksperimenti u oblasti fizike i visoke tehnologije.\nOvako će izgledati "Verokio"\nO ovom projektu pisali su mediji a kao njegov glavni promoter ističe se upravo Bogojević, koji je svojevremeno pojasnio da će projekat biti realizovan zajedno sa najvećim centrom za istraživanje elementarnih čestica - Evropskom organizacijom za nuklearna istraživana (CERN), Mrežom nacionalnih instituta Italije (INFN) i najvećim naučnim postrojenjem u Nemačkoj (DESY) i drugim partnerima, a sa naše strane će biti uključena i Petnica. U čitavu priču uključena je i država Srbija.\nUgovor o projektu "Verokio" potpisan je u novembru 2017. godine. Tačnije, "Verokio" je jedan od sedam projekata čije finansiranje je u avgustu 2017. godine predložio Savet za inovaciono preduzetništvo i informacione tehnologije Vlade Srbije. U inicijativi tog tela precizira se da bi "Verokio" država trebalo da izdvoji pet miliona evra iz kredita Evropske investicione banke, uzetog za potrebe nauke u Srbiji. Takođe se navodi da međunarodni partneri obezbeđuju još pet miliona evra, a Institut za fiziku dodatni milion i to kroz svoju imovinu.\nPetrović: Koriste reputaciju CERN-a\nO svemu ovome je za portal "Pištaljku" govorio upravo akademik Petrović, koji je rekao da se "reputacija CERN-a koristi kao adut za prodaju koncepta". Takođe, naveo je i da je Instutut do sada imao mnogo konkretnije projekte čije rezultate i iskustva je trebalo ovde iskoristiti.\n- Postoji puno prostora u domenu medicine, poljoprivrede i energetike gde se mogao oformiti naučno-razvojni program. Tužno je da to nije bio predmet razmišljanja predlagača - kazao je on tada, istakavši da nikada zvanično nije dobio nikakvu informaciju o centru "Verokio", nikada nije pozvan niti je učestvovao u bilo kakvoj debati o ovoj projektu.\nBogojević: Projekat od prioritetnog značaja\nUpitan da li je projekat "Verokio" jedan od razloga za sukob između njega i akademika Petrovića, direktor Instituta za fiziku kaže za "Blic" da je taj projekat "okarakterisan kao projekat jačanja Instituta za fiziku koji su podržali naši vodeći međunarodni partneri (CERN, INFN iz Italije i DESY iz Nemačke), a koje finansira Vlada Republike Srbije kao projekat od prioritetnog značaja".\n- Naravno, on privlači i manji broj negativnih komentara, ali projekat se detaljno nadzire, kontroliše i sprovodi u potpunosti u skladu sa zakonom. Nema govora o ikakvim problemima. Prema sadašnjoj dinamici realizacije projektnih zadataka očekujemo da Verokio centar bude izgrađen i opremljen za dve godine. Reč je o instituciji koja će na ključni način povezati nauku, obrazovanje i inovacije i osnažiti međunarodnu saradnju. Verokio će otvoriti nove mogućnosti za mlade istraživače i na taj način će svakako osnažiti Institut za fiziku - samatra Bogojević.


PDP: Vladajuće partije nemaju kredibiliteta, ideja i poštenja - Istinito.com - Ne budi ovca!\nPočetna > BIH > Politika > PDP: Vladajuće partije nemaju kredibiliteta, ideja i poštenja\nPDP: Vladajuće partije nemaju kredibiliteta, ideja i poštenja\n23. Marta 2019. Istinito416Leave a Comment on PDP: Vladajuće partije nemaju kredibiliteta, ideja i poštenja\nImajući u vidu činjenicu da je nakon opštih izbora prošle godine došlo do ozbiljne političke prekompozicije u Republici Srpskoj, te razumijevajući potrebu za postojanjem snažne političke organizacije sposobne da realizuje najvažnije nacionalne zadatke i potrebe građana Republike Srpske, Partija demokratskog progresa će još aktivnije djelovati, zaključak je sjednice Predsjedništva Partije demokratskog progresa, održane u Banjaluci.\nDodaju da će sve raditi sa ciljem da u naredne četiri godine postane snažnija politička partija u Republici Srpskoj.\nPredsjedništvo PDP je donijelo odluku da će PDP u narednom periodu podržati sva politička rješenja i dogovore koji su u skladu načelima „Programa obnove Republike Srpske“, kao što su vladavina prava, jačanje demokratskih institucija i poboljšanja životnog standarda građana, kao što neće podržati bilo šta što je u suprotnosti sa našim programom i sa potrebama i interesima građana Republike Srpske.\nKako navode, PDP će ostati dosljedna, ozbiljna i odgovorna opozicija Vladi Republike Srpske, stav je Predsjedništva partije.\n– Vlada će u PDP-u imati ozbiljnog i poštenog političkog sagovornika koji je spreman da podrži dobra rješenja koja su u interesu građana i Republike Srpske, ali ćemo ostati najoštrija opozicija svakoj odluci koja nije u tom interesu – navode u PDP.\nDodaju da PDP smatra da koalicioni blok koji čini trenutno Vladu nema dovoljno kredibiliteta, političkih ideja i poštenih kadrova sposobnih da modernizuju i unaprijede Srpsku, te je zato njihov primarni politički zadatak jačanje PDP kao budućeg nosioca nove, sposobnije i dinamičnije vlasti.\n– Stav PDP uvijek je bio da politički predstavnici Srpske u zajedničkim institucijama BiH moraju da razgovaraju uprkos svim političkim razlikama i neslaganjima u samoj Srpskoj, i iz tog razloga je važno da su konačno i druge političke opcije iz Srpske prihvatile stav PDP da se na nivou zajedničkih institucija treba braniti interes Republike Srpske i njenih građana bez obzira na koalicionu orijentaciju jednako snažno i kroz vlast kao i kroz opoziciono djelovanje – navode oni.\nPDP će u narednim danima i sedmicama sklopiti sporazume sa političkim strankama i istaknutim pojedincima koji će svoj politički angažman nastaviti u okviru PDP.\n– Pozivamo sve političke partije, udruženja građana i slobodnomisleće pojedince koji imaju viziju Srpske u budućnosti i podržavaju načela PDP na razgovore o koracima neophodnim da se preduzmu u cilju građenja nove, moderne, uređene i prosperitetne zajednice – zaključuju u PDP.\nTagged bih istinito pdp politicke ideje politika rs vlast\nPorast broja zaraženih morbilama u FBiH prijetnja za RS


U srpskim sredinama na Kosovu 19 novoobolelih GracanicaOnline.Info\nU srpskim sredinama na Kosovu 19 novoobolelih\n21. marta 2021. 1 min read\nJoš 19 osoba zaraženo je korona virusom u srpskim sredinama na KiM, od 66 testiranih uzoraka, saopšteno je iz Kriznog štaba Kosovske Mitrovice.\nU Severnoj Mitrovici je registrovano pet novozaraženih, isto toliko je novoobolelih u Zubinom Potoku, po dve osobe su obolele u Zvečanu, Leposaviću, Štrpcu i Prulužju, dok je jedno lice obolelo u Kamenici.\nTrenutno je u srpskim sredinama na KiM 798 aktivnih slučajeva zaraze, a od početka epidemije su testirana 17.084 uzorka, registrovano je 5.149 zaraženih osoba, od kojih je od COVIDA-19 preminulo 122.\nJoš 34 osobe su preminule od COVIDA-19 u Srbiji u poslednja 24 sata, a od 12.442 testirana uzorka su registrovane još 4.232 osobe zaražene korona virusom, saopšteno je na sajtu Ministarstva zdravlja covid19.rs.\nNa bolničkom lečenju se trenutno nalazi 5.531 osoba, a na respiratorima 235 pacijenata. Od početka epidemije, u Srbiji je testirano 3.262.916 uzoraka, registrovano je 551.128 inficiranih osoba, od kojih su 4.934 osobe preminule.\nOsam osoba je preminulo od COVIDA-19 u albanskim sredinama na Kosovu u poslednja 24 sata, od 4.838 testiranih uzoraka su registrovana 793 nova slučaja zaraze korona virusom, dok su 352 osobe izlečene, saopštio je Institut za javno zdravlje u Prištini.\nOd početka epidemije, u albanskim sredinama na Kosovu su testirana 384.742 uzorka, registrovano je 82.185 obolelih lica, od kojih je 1.760 osoba preminulo, dok su trenutno 12.342 aktivna slučaja zaraze.\nPrevious U Srbiji 31 žrtva COVIDA-19, u albanskim sredinama na KiM preminulo osam osoba\nNext U opštini Gračanica zaraženo još četvoro ljudi\n26. septembra 2021., 08:51


Vodič kroz potencijalne izvore finansiranja | Brzi odgovor za podršku pravnim mehanizmima\nBrzi odgovor za podršku pravnim mehanizmima\nKancelarija za globalno krivično pravosuđe Stejt departmenta\nPodnosioci zahteva treba da imaju funkcionalno iskustvo u postavljanju temelja za aktivnosti povezane sa tranzicionom pravdom. Podnosioci zahteva mogu da formiraju konzorcijume i podnesu kombinovani predlog. Jedna organizacija bi trebala biti imenovana za glavnog kandidata, a ostali članovi kao partneri. Podnosioci zahteva moraju imati organizacione kapacitete za primenu programskih komponenti. Podnosioci zahteva takođe moraju imati iskustvo u sprovođenju procena rizika i praćenja i ocenjivanja programa kako bi dokumentovali i procenili kratkoročne i dugoročne ishode predloženih projekata. Od kandidata će se tražiti da uključe partnerstva sa lokalnim pojedincima i / ili organizacijama, uključujući i raseljene, kao deo dizajna svog projekata. Široko partnerstvo sa međunarodnim mehanizmima odgovornosti, nacionalnim agencijama za sprovođenje zakona, dokumentacionim organizacijama i / ili međunarodnim ili profesionalnim pravnim udruženjima korisno je kako bi se osiguralo da se sve programske aktivnosti mogu brzo sprovesti.\nPodnosioci zahteva mogu pronaći obrasce za prijavu, komplete ili druge materijale potrebne za prijavu na: www.grants. Kompletne prijave moraju da sadrže sledeće: 1. Popunjeno i potpisano: • SF-424 (Zahtev za saveznu pomoć - organizacije) • SF-424A (Informacije o budžetu za programe koji nisu u građevinarstvu) • SF-424B (Uverenja za programe koji nisu u građevinarstvu) (napomena: SF-424B je potreban samo za pojedince i za organizacije koje nisu registrovane u SAM.gov) 2. Rezime: Naslovni list sa nazivom organizacije, datumom predloga, naslovom programa, imenom bilo kog konzorcijuma / lokalnih partnera, kratkom svrhom programa i kontakt podacima za podnosioca zahteva. 3. Predlog: mora lako da identifikuje sledeće: • Izvršni sažetak: Kratki narativ koji jasno ocrtava (1) izjavu o problemu na koju se projekat odnosi (2) dokaze zasnovane na istraživanju koji opravdavaju pristup podnosioca zahteva i (3) merljive rezultate i uticaje projekta. • Uvod u organizaciju: Opis prošlih i sadašnjih operacija, koji pokazuje sposobnost izvođenja projekta, uključujući informacije o svim relevantnim ili sličnim projektima iz prethodnih grantova američke ambasade i / ili američkih vladinih agencija. • Ciljeve programa • Programske aktivnosti • Programske metode i dizajn • Analizu rizika • Plan budućeg finansiranja ili održivosti podnosioca zahteva za nastavak programa i nakon perioda dodele bespovratnih sredstava ili dostupnost drugih resursa, ako je primenljivo. 4. Kratke biografije koji ističu relevantno profesionalno iskustvo i kvalifikacije ključnog osoblja uključenog u program. 5. Logički model (po mogućnosti u formatu grafikona) - Logički modeli i alternativni pristupi mogu biti korisni pri planiranju i dizajniranju programa. Ovi alati se mogu koristiti za vizuelno prikazivanje ili ocrtavanje kako i zašto će projekat funkcionisati - tj. obrazloženje vašeg projektnog pristupa. 6. Vremensku liniju celokupnog predloga treba da uključuje aktivnosti, procene i zatvaranje programa. 7. Budžet 8. Narativno obrazloženje budžeta 9. Priloge: Pisma podrške programskih partnera koji opisuju uloge i odgovornosti svakog partnera Organizacijama sa sedištem van Sjedinjenih Država potreban je NATO CAGE (NCAGE) kod i UEI broj pre registracije u SAM.gov. Kandidati moraju da podnesu prijavu elektronskim putem putem www.grants koji zahteva registraciju od strane organizacije koja se prijavljuje. Imajte na umu da postupak registracije za grants.gov može trajati deset radnih dana ili duže, čak i ako su svi koraci registracije završeni blagovremeno.


Za ovog srpskog premijera nikada niste čuli, a divili su mu se i svetski političari - Pokazivač\nZa ovog srpskog premijera nikada niste čuli, a divili su mu se i svetski političari\n“Srpske interese imao je stalno na umu, ali nije ih suviše naglašavao, nego ih je vezivao za neke više i opštije interese”\nMilovan Đ. Milovanović bio je teoretičar države i prava, istaknuti diplomata i političar, jedan od prvaka Narodne radikalne stranke. Reč je o velikom i veštom političaru iz jednog od prelomnih trenutaka srpske istorije.\nO ovome svedoči i izjava Žorža Klemansoa, predsednika vlade Francuske i ministara rata u sudbonosnim danima Prvog svetskog rata da “nijedan evropski državnik nije Milovanovićevog kalibra”.\nZato i žalosti činjenica da je ime Milovana Đ. Milovanovića danas uglavnom zaboravljeno i nepoznato javnosti.\nVešti političar i obrazovani ministar\nMilovanovićev otac bio je ugledni sudija, konzervativac Đorđe Đoša Milovanović, državni savetnik i ministar pravde. Očev ugled obezbedio mu je vrhunsko školovanje i obrazovanje daleko iznad prosečnog.\nMilovanović je bio “Parizlija”, pariski đak, jedan od najboljih studenata prava koje je diplomirao 1884. i doktorirao 1888. U februaru iste godine, kao dvadesetpetogodišnjak, Milovanović je postao univerzitetski profesor na Pravnom fakultetu Velike škole u Beogradu, kao profesor državnog prava. Samo nekoliko meseci kasnije, kralj Milan ga je imenovao za sekretara Ustavnog odbora zaduženog da pripremi novi ustav Kraljevine Srbije.\nMilovan je ovom zadatku pristupio odgovorno i studiozno. Putovao je u Dansku, Belgiju i Francusku da prouči tamošnja ustavna rešenja, pa je, kada je nacrt jednom donet, reč bila o jednom od najslobodoumnijih ustava demokratskog karaktera kojim bi se ponosila bilo koja država u Evropi 19. veka.\nNakon ovoga, Milanovićeva karijera je krenula zvezdanim usponom – bio je poslanik u Narodnoj skupštini, ministar pravde u radikalskoj vladi Đorđa S. Simića, ministar finansija u vladama Alekse Jovanovića, ministar spoljnih poslova u više radikalskih vlada, uključujući i koncentracionu vladu Stojana Novakovića, načelnik u Ministarstvu inostranih dela Srbije, poslanik Kraljevine Srbije u Rimu… sve to u nepunih 25 godina koliko se bavio politikom!\nPriznanja Milovanovićeve veštine i sposobnosti stizala su sa svih strana i to ne samo od domaće javosti. U jednom izveštaju Parizu francuski ambasador Barer nije krio svoje oduševljenje srpskim kolegom.\nPoznajući u tančine balkanske poslove, obdaren živom inteligencijom i sigurnim sudom, Milovanović je uspeo da u rimskom političkom svetu zadobije daleko veći uticaj no što mu ga daje položaj jedne male zemlje – pisao je Barer.\nMilovanović je veliki lični i diplomatski uspeh postigao na Haškoj mirovnoj konferenciji u junu 1907, kao predstavnik Kraljevine Srbije. Vrhunski pravnik, okretan govornik, Milovanović je skrenuo pažnju najviđenijih pravnika toga doba, de Martensa i Leona Buržoa. Na početku rada Konferencije, Milovanović je bio izabran za potpredsednika jedne jedne od četiri komisije.\nPovrh toga, Milovanović je bio izabran za člana Stalnog izbornog suda u Hagu. Po prvi put u istoriji moderne Srbije jedan njen predstavnik zauzeo je tako visoko mesto u jednom međunarodnom telu.\nLične veze koje je tom prilikom ostvario bile su mu vrlo korisne u kasnijoj političkoj aktivnosti.\nTragično i prerano prekinuta priča\nMilovan Milovanović vešto je balansirao između Rusije i Austrougarske, zemalja koji su u to vreme u najvećoj meri određivali sudbinu Srbije. Tražio je oslanjanje na Rusiju jer je smatrao da srpsko napredovanje na Balkanu zavisi od nje, ali je savetovao i izbegavanje sukoba sa Austrougarskom, naročito posle Aneksione krize 1908. godine smatrajući da Srbija mora da se strpi, ojača i čeka svoj trenutak.\nZa to vreme, Milovanović je smatrao da je cilj države samo jedan – oslobađanje svih\nSrba od turske vlasti i njihovo ujedinjenje u jednu državu.\nMilovanović je bio predsednik radikalske vlade Kraljevine Srbije od 25. juna 1911. do svoje smrti. Zajedno sa bugarskim predsednikom vlade Ivanom Gešovim bio je tvorac saveza sa ovom državom bez koga ne bi bilo pobede nad Turskom u Prvom balkanskom ratu 1912. godine i to se danas smatra njegovim najvećim uspehom – makar na kratko, uspeo je da ujedini zaklete neprijatelje u borbi protiv većeg okupatora.\nMilovan Đ. Milovanović\nPrethodni tekstVic nedelje: Jež i kaktus


Elektrodistribucija Kragujevac prikupila 101 jedinicu krvi – Veliki Park\nElektrodistribucija Kragujevac prikupila 101 jedinicu krvi\nJuče je u prostorijama kragujevačke Elektrodistribucije održana velika akcija dobrovoljnog davanja krvi, koju svake godine u oktobru sprovodi Aktiv dobrovoljnih davalaca krvi, koji je deo sindikalne organizacije ovog preduzeća. Akcija je održana uprkos epidemiji koronavirusa i uz poštovanje svih epidemioloških mera.\nOvo je tradicionalno jedna od najvećih akcija ovog tipa u našem gradu. Pored zaposlenih u kragujevačkoj Elektrodistribucije koji u velikom broju daju krv, uvek su tu i gosti – davaoci krvi iz drugih elektrodistribucija iz Srbije, zatim iz Republike Srpske, kao i drugih preduzeća i organizacija dobrovoljnih davalaca iz Кragujevca. Tako su i sada, pored Кragujevčana, dobrovoljni davaoci krvi iz ED Smederevo, Smederevska Palanka, Velika Plana i Požarevac učestvovali u akciji, dok je ove godine, nažalost, učešće gostiju-davaoca iz Republike Srpske izostalo zbog ograničenja izazvanih epidemijom.\n„Uvek je lepo videti dobar odziv naših zaposlenih koji učestvuju u ovoj akciji, naročito u godini velike korona krize, a posebno imponuje sve veći broj mladih kolega koji se odlučuju da daju krv i tako nastave tradiciju i ovaj vid humanitarnog rada koji mi stariji održavamo već godinama“, istakao je Milosav Jovanović, sindikalni čelnik i sam dugogodišnji davalac krvi.\nTokom akcije, zahvaljujući humanosti dobrovoljnih davalaca, prikupljena je 101 jedinica krvi, što je zaista respektabilan broj ako se imaju u vidu okolnosti. ED Кragujevac već godinama dobija priznanje Crvenog krsta Srbije za najbolje rezultate u dobrovoljnom davanju krvi, u kategoriji „Javna preduzeća i ustanove“.\n„Društveno odgovorno ponašanje je oduvek bilo zaštitni znak naših zaposlenih, pa tako i sada, u ova teška vremena, ova akcija ima za cilj da pomogne lokalnoj zajednici u obezbeđivanju zaliha krvi za zdravstveno najugroženije sugrađane“, izjavio je Vesko Martinović, rukovodilac sindikata i organizator akcije.\nInače, dobrovoljni davaoci iz kragujevačke distribucije dva puta godišnje daju krv u organizaciji sindikata svog preduzeća: prva, manja akcija je u proleće – tokom maja ili juna, dok se druga, velika akcija organizuje uvek u oktobru, kada se ovom aktivnošću obeležava dan osnivanja kragujevačke elektrodistribucije.\nNa kraju treba istaći i odličnu saradnju sa Službom za transfuziju krvi КC Кragujevac, uz čiju pomoć se ova akcija planira i sprovodi svake godine.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan октобар 10, 2020


RTCG - Radio Televizija Crne Gore - Nacionalni javni servis :: Kulturna galaksija :: Filmska revija posvećena rediteljkama\nU KIC-U 07. 11. 2019. 23:07 >> 23:09 0\nFilmska revija posvećena rediteljkama\nU okviru filmskog programa Kulturno - informativnog centra "Budo Tomović" od 11. do 14. novembra biće organizovano peto, a ujedno i posljednje izdanje revije "Majstori filmske režije", posvećeno najznačajnijim rediteljkama.\nKako objašnjavaju iz KIC-a, sva prethodna izdanja bila su predmet interesovanja brojnih posjetioca, a ovog puta predstaviće rediteljke koje su ostvarile značajne domete u filmskoj režiji.\nFilm koji je nominovan za tri Oskara "Buđenja" (1990) rediteljke Peni Maršal sa Robertom Denirom i Robinom Vilijamsom u glavnim ulogama otvoriće reviju u ponedjeljak, 11. novembra. U filmu Robin Viliams testira novi lijek na svojim pacijentima koji su već godinama u stanju asocijalnosti.\nPriču o jednoj nekonvencionalnoj porodici koja se suočava sa problemima u filmu "Beskrajni polarni medvjed" (2014) prikazaće u utorak, 12. novembra, a filmsko ostvarenje Alison Anders "Benzin, hrana, prenoćište" (1992) u kojem Bruk Adams daje sve od sebe kako bi pravilno odgajila svoje kćerke, prikazaće u srijedu, 13. novembra.\nIstorijska drama o životu francuske kraljice Marije Antoanete čiju režiju potpisuje oskarovka Sofija Kopola, zatvoriće reviju u četvrtak, 14. novembra.


Više od 80 škola zatvoreno u Francuskoj zbog koronavirusa - Izazov\nNovi magazin 16. septembra 2020. 11:53\n„Ove brojke su i dalje veoma limitirane. Ovo je dobar početak školske godine“, „najbolji mogući s obzirom na zdravstvenu krizu“, rekao je na televiziji LCI francuski ministar.\nOn je precizirao da ima gotovo 1.200 novih slučajeva zaraze koronavirusom među učenicima u odnosu na prethodnu nedelju, podsećajući na pravilo da se razred zatvara kada ima više od tri pozitivna učenika.\nNavodeći da je svesna „teškog konteksta“ za sve mlade ljude „koji su lišeni socijalnih veza“, ministarka Vidal je, međutim, apelovala na njih da budu odgovorni.\nU Francuskoj je juče registrovano 8.000 novozaraženih koronavirusom sa 2.713 hospitalizovanih u poslednjih sedam dana i 470 novih bolesnika na odeljenjima za reanimaciju gde ih sada ima ukupno 752, uglavnom u pariskom regionu i na jugoistoku zemlje. Međutim, ovo je sve daleko manje nego početkom aprila kada je bilo i po 7.000 osoba u teškom stanju.


Jefimija TV, Kruševac - Stranica 576 od 577 -\nUčenici osnovnih i srednjih škola sa teritorije grada Kruševca koji su izabrani za đake generacije, na svečanosti u gradskoj upravi dobili su nagrade za svoj trud. Nagrađeni su Zbirkom od 25 kovanica sa likovima znamenitih srpskih državnika, naučnika i umetnika. Ova prestižna nagrada, koja je ustanovljena 2010. godine na inicijativuČitaj dalje…\nGrejna sezona zvanično počinje 15. oktobra. Većina toplana tehnički je već spremna za grejanje, pa ako vremenski uslovi budu zahtevali sa toplim probama sistema radijatore će umlačiti već od prvog oktobra. Remonti grejnih sistema su uglavnom završeni, pa toplane sa isporučiocima već ugovaraju nabavku energenata za prestojeću zimu. Od 60Čitaj dalje…\nGrad Kruševac potpisao je ugovor za realizaciju projekta javno-privatnog partnerstva za rekonstrukciju, racionalizaciju i održavanje dela sistema javnog osvetljenja u naseljima grada Kruševca. Kruševac je još jedna u nizu lokalnih samouprava u srbiji koja je prepoznala značaj i prednosti rekonstrukcije javnog osvetljenja kroz model javno-privatnog partnerstva. Po veličini ovaj projekta ćeČitaj dalje…\nU Gradskoj upravi potpisivanjem pristupnica, formiran je Odbor pri Republičkom sindikatu sakupljača sekundarnih sirovina. Time se dodatno otvaraju mogućnosti za njihov dalji rad u sistemu upravljanja ambalažnim otpadom. Skup je otvorila zamenik gradonačelnika Kruševca Vesna Lazarević, koja je istakla važnost njihovog učestvovanja u kreiranju lokalnih planova za upravljanje otpadom, kaoČitaj dalje…\nNovoizabrani vršilac dužnosti direktora KCK Violeta Kaplarević pre predstvaljanja programa ove ustanove u kulturi za mesec septembar, zahvalila se svima na dosadašnjoj saradnji i izrazila nadu da će u narednom periodu saradnja biti još bolja u korist gradjana zbog kojih , kako je rekla, KCK i postoji. Na repertoaru KCKČitaj dalje…\nPrema republičkom Zakonu o energetici sve toplane su dužne da pređu na naplatu grejanja po utrošenoj količini toplotne energije, umesto dosadašnjih obračuna po kvadraturi grejne površine stambenog, odnosno poslovnog prostora. U TOKU NASTUPAJUĆE GREJNE SEZONE 2017/18 (počev od 01.08.2017.god.) KORISNICI KOJI SU DO SADA PLAĆALI RAČUNE PO KVADRATURI, DOBIJAĆE PARALELNEČitaj dalje…\nGradska uprava Kruševac, Odeljenje za urbanizam i gradjevinarstvo izložilo je rani javni uvid plana generalne regulacije izletišta Jastrebac .Plan je postavljen u holu gradske uprave do 29,sept. Na izložen Plan generalne regulacije izletišta Jastrebac sva zainteresovana lica mogu izvršiti rani javni uvid staviti primedbe i dati sugestije u pisanoj formi u prijemnojČitaj dalje…\nRaspisan je konkurs za treću generaciju Mladih ambasadora kulture, sporta i preduzetništva koji će trajati do 25. septembra.Na konkurs za treću generaciju Mladih ambasadora kulture, sporta i preduzetništva, koji se sprovodi u saradnji sa astronomskim udruženjem „Eureka“, mogu se prijaviti učenici osnovnih i srednjih škola, kao i studenti na nekojČitaj dalje…


U intervjuu italijanskom dnevniku "Il Sole 24 Ore", objavljenom danas, Konte je rekao da je potreban zajednički dužnički instrument da bi se pokrenuo evropski plan oporavka i reinvestiranja za podršku ekonomiji celog tog regiona, prenosi Rojters.\nKorišćenje Evropskog mehanizma za stabilnost (ESM) za zaduživanje na tržištu i jeftino kreditiranje država pod određenim uslovima, ne bi bio pravi odgovor, rekao je on.\n"ESM je instrument kreiran za pružanje pomoći pojedinačnim državama članicama koje se suočavaju sa finansijskim problemima izazvanim asimetričnim šokovima", naveo je Konte i dodao da, međutim, epidemija virusa Covid-19 predstavlja udar na celu Evropu.\n"Ako Evropa ne pokaže da je dorasla ovom istorijskom izazovu, celokupna evropska struktura rizikuje da, pred očima naših građana, izgubi razlog postojanja", upozorio je italijanski premijer.\nKonte je dodao da bi, i pored emisije evropske obveznice za oporavak, svaka zemlja i dalje snosila odgovornost za svoj javni dug.\nLideri EU nisu uspeli na samitu u četvrtak da postignu dogovor o zajedničkom ekonomskom odgovoru na virus, a zvaničnicima evroone je dat rok od dve nedelje da pronađu način kako da podrže ekonomiju 19-članog bloka jedinstvene valute tokom epidemije.\nDevet zemalja članica, uključujući Italiju, Francusku i Španiju, zagovara emisuju zajedničke dužničke hartije, ali se tome žestoko protiv Nemačka, Holandija, Austrija i Finska.\nItalija, koja beleži daleko najviše smrtnih slučajeva od korona virusa nego bilo koja druga zemlja EU, sprema drugi paket stimulacija u aprilu, vredan više od 25 milijardi evra (28 milijardi dolara), posle prvog koji je usvojen u martu.\nKonte je u intervjuu potvrdio da će ukupna vrednost stimulativnih mera biti veća od 50 milijardi evra, dodajući da se javni dug zemlje neće oteti kontroli.\n"Naš dug je potpuno održiv", rekao je on.\nUvećana potrošnja znači da će se budžetski deficit Italije u 2020. godini sigurno popeti iznad 4 odsto BDP-a, u odnosu na cilj od 2,2 procenta koji je utvrđen u septembru, navodi Rojters.\nEvropska agencija za kreditni rejting sa sedištem u Berlinu, Skoup (Scope), upozorila je u četvrtak da bi ekonomski troškovi zbog pandemije lako mogli da poguraju udeo italijanskog javnog duga u BDP-u iznad 145 procenata, navodi britanska agencija.


"Skupi krediti i dugi sudski procesi otežavaju razvoj biznisa" :: Ekonomija\n"Skupi krediti i dugi sudski procesi otežavaju razvoj biznisa"\n23.09.2019 08:25 | Postavio/la: Marija Mitrović | Izvor: Mina\nSkupi krediti, naplata potraživanja, duge sudske procedure u privrednim sporovima i rokovi za dobijanje dozvola neki su od najznačajnih problema i biznis barijera sa kojima se susrijeću crnogorski privrednici, saopštio je izvršni direktor Montenegro biznis alijanse (MBA) Milan Dragić.\nOn smatra da je neophodno pojačati aktivnosti i angažovanje svih relevantnih subjekata da bi se smanjio broj biznis barijera, naročito onih koje je najlakše otkloniti, a odnose se na sporost ili nedovoljnu odgovornost pojedinih zaposlenih u javnoj administraciji.\n“I dalje je prisutan problem nelikvidnosti i naplate potraživanja. Obezbjeđenje finansijskih sredstava predstavlja problem zbog i dalje skupih kredita i ovom pitanju treba posvetiti posebnu pažnju, jer veoma negativno utiče na razvoj biznisa. Treba nastaviti sa skraćivanjem rokova za dobijanje raznih dozvola i smanjivanjem broja dokumenata i procedura koje sve to prate“, rekao je Dragić u intervjuu Pobjedi.\nOn je dodao da je neophodno ubrzati sudske procedure u privrednim sporovima, posebno u dijelu izvršenja ugovora.\n„Te barijere pogađaju sve sektore i zato treba što intenzivnije i sveobuhvatnije raditi na njihovom otklanjanju. Biznis je djelatnost od koje zavisi razvoj svake ekonomije i društva u cjelini. Ima li što preče i logičnije nego onima koji stvaraju novu vrijednost obezbijediti optimalne uslove za rad? Zato se treba u kontinuitetu angažovati na unapređenju poslovnog ambijenta”, poručio je Dragić.\nPrema njegovim riječima, inovativnost je neophodan preduslov konkurentnosti na sve zahtjevnijem stranom i domaćem tržištu, a s tim u vezi je kvalitet proizvoda i usluga koje se nude.\n“Treba nastojati da se obezbijedi najveća moguća produktivnost kako bi se povećala konkurentnost. Stvarati što podsticajniji poslovni ambijent na mikro i makro nivou je neophodno ako želimo da povećamo konkurentnost. MBA je veoma angažovana u tom pogledu, jer razumije značaj konkurentnosti za razvoj ekonomije i, posljedično, za rast standarda naših građana”, saopštio je Dragić.\nOn je kazao i da je poslovni ambijent u Crnoj Gori u odnosu na prethodni period, pogotovo malo dalji, bez sumnje značajno unaprijeđen.\n“Konačno, to je nešto što i zahtijeva prelazak na novi, tržišni način privređivanja. Taj vremenski tok poboljšanja uslova za razvoj biznisa MBA prati već 20-ak godina, jer smo se prvi u Crnoj Gori počeli aktivno baviti problemom biznis barijera. Gledajući sa te vremenske distance, napredak je više nego očigledan“, rekao je Dragić.\nOn je podsjetio i da početnicima u biznisu često nijesu dostupna početna finansijska sredstva, zbog čega sami moraju da ih obezbijede kako bi otpočeli biznis.\n„To je nešto što se mora promijeniti kako bi se pospješio razvoj biznisa, odnosno kako bi se podstakao rast broja preduzetnika. To je tako u razvijenim ekonomijama prema kojima smo s punim pravom okrenuti. Mnogi biznisi koji su realno mogli opstati i ojačati, nijesu se mogli održati zbog tog problema”, naveo je Dragić.


Da li biraš da se nerviraš? - WANNABE MAGAZINE\nDa li biraš da se nerviraš?\nKad se nerviramo, ljutimo, očajavamo, često preterujemo – sami sebe “ubacujemo u trip” i povećavamo stepen frustracije i uznemirujućih i destruktivnih osećanja. Sami biramo kako ćemo se osećati, odnosno, možemo da izaberemo da se ne prepuštamo negativnim osećanjima, jer time oduzimamo sebi snagu rezonovanja i delovanja, a dajemo energiju osećanjima koja nas poražavaju, plaše i sprečavaju da uradimo nešto konstruktivno – ili nas navode na destruktivne postupke.\nDakle, to da li dramimo, ili se stalno ljutimo i nerviramo, nije odraz realnosti, nego preterana reakcija na situaciju, koju smo sami izabrali. Umesto da se razumno i stoički suočimo sa realnošću, mi smo odbili odgovornost i predali se osećanju da smo žrtve nepravde, da smo nemoćni i da imamo svako pravo da budemo ljutiti i uvređeni, ili da očajavamo i osuđujemo druge zbog svojih osećanja.\nOsim nekih bitnijih i krupnijih situacija, mi svakodnevno imamo priliku da biramo – da li da se nerviramo. Da li ćemo zastoj na semaforu shvatiti kao da se svemir urotio protiv nas, da smo “baksuzni” i predodređeni na neuspeh, jer ćemo zakasniti na važan sastanak i eto, očigledno je da sreća nije na našoj strani i da nam ništa ne ide od ruke… Ili ćemo udahnuti duboko, prihvatiti da je to situacija nad kojom nemamo kontrolu, a ako već uključujemo svemir u svoja razmišljanja i pretpostavke, pretpostavićemo da nam svemir možda poručuje da nismo na pravom putu, ili nas možda iskušava – koliko nam je stalo i koliko ćemo biti uporni da prevaziđemo prepreke.\nEvo kako možete održati uspešnu vezu ili prijateljstvo na daljinu\nŠta je duhovnost (osim tarota i kristala)


Šta sve donose savremeni pametni QLED televizori? - ITmagazin\nU 2019. godini, Samsung je predstavio Remote Access opciju dostupnu na najnovijim pametnim televizorima, pomoću koje korisnici putem uređaja mogu daljinski da pristupe sadržaju na svom računaru i upravljaju podacima bez obzira na lokaciju računara..\nRadovan Laćarak - 25. Novembra 2020.\nOba telefona dolaze sa izrazito dugotrajnom baterijom, višestrukim sistemom kamera i velikim displejem, doprinoseći još većoj raznolikosti A serije i nudeći korisnicima poslednje inovacije...\nRadovan Laćarak - 3. Novembra 2020.\nKompanija Samsung je uvela SmartThings Find, novu uslugu koja pomaže brzom i jednostavnom lociranju Galaxy uređaja. Nakon što se šest miliona korisnika širom Koreje,...\nU 78. godini preminuo prvi čovek Samsunga Li Kun Hi\nRadovan Laćarak - 26. Oktobra 2020.\nPrvi čovek kompanije Samsung Li Kun Hi preminuo je u 78. godini. On je zaslužan za transformaciju malog preduzeća koje je osnovao njegov otac...\nBlog Radovan Laćarak - 14. Septembra 2018.\nKada dođe do kršenja bezbednosti podataka, štetne posledice se protežu dalje od finansija, reputacije i privatnosti korisnika i mogu ozbiljno uticati na karijere pojedinaca. Prema...\nBlog Radovan Laćarak - 15. Novembra 2019.\nKompanija HONOR danas je objavila da će njen najnoviji model pametnog telefona, HONOR 9X, od naredne nedelje biti dostupan na tržištu Srbije. Najnovijeg člana...\nHuawei potvrdio da će 7nm Kirin 980 pokretati Mate 20 seriju\nBlog Radovan Laćarak - 18. Avgusta 2018.\nRichard Yu, izvršni direktor (CEO) kompanije Huawei, je potvrdio da će Mate 20 serija telefona biti objavljena u oktobru, a pokretaće je Kirin 980 - koji će biti prvi...\nDigitalno doba: Deca sve manje uče iz udžbenika!\nBlog Radovan Laćarak - 7. Oktobra 2018.\nNedavno sprovedeno istraživanje pokazalo je da, kada je u pitanju generacija Z, većina njih, umesto udžbenika, preferira edukaciju putem YouTubea. Iako se način obrazovanja, na...\nBlog Radovan Laćarak - 6. Juna 2020.


Rukometašice Mire sigurne protiv Goražda\nRukometašice „Mire“ su u 18.kolu prvenstva Premijer lige BiH prekinule seriju od pet uzastopnih poraza (četiri u borbama za bodove i jedan u revanš utakmici četvrtfinala Kupa BiH kod favorizovane ekipe „Grude“, zasluženo savladavši „Goražde“ sa 36:26 (16:8).\nPrijedorčanke su se poslije početnog „egala“ (4:4) serijom od 7:2 „odlijepile“ i do kraja kontrolisale rezultat i igru, da bi u finišu imale prednost od 13 golova viška, 35:22.\nDo ubjedljivog trijumfa su ih predvodile zaista sjajne ove sezone, bez sumnje njihove najistaknutije igračice, golman Darjana Vukliš i najefikasnija na terenu sportske dvorane „Mladost“ u gradu na Sani Azra Bašanović.\nIpak, vrijedi spomenuti i u nastavku vrlo dobru Milicu Došen, jer je pet puta zatresla mrežu rivala.\nU redovima gošći koje se do kraja nisu predavala, „odskakale“ su efikasna Emina Mujagić i Dunja Brankovan među stativama.\n-Djevojke su pronašle moral i snagu da poslije te neuspješne serije ne padnu psihički. Pokazale su izuzetnu borbenost, a zadovoljna sam i odbranom što nije bio slučaj u susretima protiv prethodnih rivala. Želja i motiv da dobiju utakmicu došla je do izražaja i u napadu. Djevojke su dobile priliku da igraju, nisam od trenera koji „nabijaju“ gol-razliku već i da se vidi koliko mogu i igračice sa klupe u datom momentu da pruže – rekla je trener „Mire“ Ljubica Ivetić.\nPublika je i pozdravila golove iz sedmeraca Dragice Gligorević i Anje Suvajac, a u sastavu domaćih nije bilo Sanje Vukman zbog povrede koljena.\nMIRA: Bašanović 14, Veselinović, Suvajac 1, Tintor 4, D.Gligorević 1, Ćorić, Dojčinović 2, D.Mutić 5, Vukliš-20 odbrana + 1 sedmerac, Sladaković, J.Mutić 4, Došen 5, M.Gligorević – 2 odbrane\nGORAŽDE: Brankovan (13 odbrana), Mujagić 9, Alikadić 3, Kostić 2, Marić 6, Halimić 2, Srna, Ajanović, Jašarević 1, Perla 2, Bujak 1\nVi ste ovdje: HomeBiH RukometPremijer liga (Ž)Rukometašice Mire sigurne protiv Goražda Scroll to Top


ALARMANTNO STANJE: U Srbiji živi 3.000 HIV pozitivnih ljudi : Nadlanu.com\nObjavljeno 3. maj 2022. / 11:00:14\nSrbija ima oko 3.000 ljudi kojima je dijagnostikovan HIV, a epidemija kovida-19 dodatno je uticala da se taj virus proširi, jer su se ljudi "prepuštali" alkoholu i narkoticima, nakon čega su stupali u nezaštićene seksualne odnose, izjavio je Nemanja Vojnović iz Nacionalnog centra za seksualno i reproduktivno zdravlje "Potent".\nVojnović je za "Tanjug" rekao da je situacija alarmantna i naveo podatak da je u poslednjih nekoliko meseci u "Potentu" oko 10 ljudi pozitivno testirano na HIV.\nOn je naglasio značaj testiranja, koje, kaže, vodi do terapije koja je besplatna u našoj zemlji.\n- SIDA i HIV nisu isto, neće svaka osoba koja se dijagnostikuje pozitivno na HIV imati i SIDU, imaće SIDU ako se kasno dijagnostikuje, a kasno se dijagnostikuje ako se ne testira - rekao je Vojnović.\nOn smatra da je pandemija uticala na seksualno zdravlje, te da su se ljudi "prepuštali" alkoholu i narkoticima i stupali u nezaštićene seksualne odnose.\n- Na taj način se povećao broj zaraženih, za vreme pandemije imali smo mnogo mali broj testiranih i malo otkrivenih. To se menja u poslednjih nekoliko meseci, već imamo oko desetak koji su pozitivno testirani - naveo je Vojnović ukazujući da se nedovoljno testiraju žene i biseksualci.\nOn je rekao da je "Potent" pokrenuo i psihološko savetovalište, jer su mnogi ljudi za vreme epidemije bili zatvoreni u svojim kućama.\nVojnović je ukazao na problem davanja terapije u Republici Srpskoj, navodeći da niko od predstavnika Ministarstva zdravlja i Fonda ne reaguje na višemesečne apele "Potenta" da se tim ljudima obezbedi terapija.\nKako kaže, taj problem traje već tri meseca i Vojnović naglašava da ljudi koji nisu na terapiji mogu da razviju rezistenciju na terapiju i nastave da prenose virus.\nKaže da se u Srbiji terapija daje, ali da je nedostatak što se dve godine čeka na uvođenje novih lekova i savremene terapije.


Brisel da izvrši pritisak na Prištinu – mojKontakt portal – Radio Televizija Kontakt\nBrisel da izvrši pritisak na Prištinu\n“Ukoliko na biračkim mestima bude bilo kakvo obeležje te republike, niko od Srba neće izaći na birališta, a mogući su i ekscesi”, rekao je Panić za Televiziju “Pink”, povodom lokalnih izbora na Kosovu zakazanih za 3. novembar.\nOn je naveo da Srbi sa Kosova insistiraju da Vlada Srbije u Briselu interveniše da bi se dobili statusno neutralni izborni materijali, ocijenivši da je međunarodna zajednica popustljiva prema Prištini, koja pokušava da izbjegne sprovođenje gotovo svih sporazuma iz Brisela.\n“Krajnje je vreme da prestanemo da govorimo diplomatskim rečnikom i da javno upozorimo Brisel da ovakvo ponašanje više nije dozvoljeno i da mi to više ne možemo da tolerišemo”, rekao je Pantić.\nPrema njegovim riječima, ako izborni materijal bude takav da govori o tome da je Kosovo nezavisna država, onda Vlada Srbije treba da razmisli da li da pozove Srbe da izađu na izbore.\nPantić je istakao da je, prema dogovoru iz Brisela, trebalo da izbori budu fer i demokratski i da postoji samo logo centralne izborne komisije Kosova bez grba Kosovo i natpisa Republika Kosovo.\nOn je rekao da Priština čini sve da Srbi ne izađu na izbore, te naglasio da za više od 250.000 Srba nije omogućeno da glasaju.\nPantić je ponovio da raspisivanje potjernice za ministrom bez portfelja zaduženim za Kosovo i Metohiju Aleksandrom Vulinom uz najavu hapšenja, ako se pojavi na teritoriji Kosova, stvara lošu atmosferu.\nOn je izrazio uvjerenje da će prvi potpredsjednik Vlade Aleksandar Vučić i Vulin doći na Kosovo i Metohiju i da Vulina neće hapsiti.\nJaka oluja odnijela 15 života (VIDEO)\nPrijavljeno 1.427 akutnih respiratornih infekcija


Decembar u Mirijevu - NOVA stranka\n13.12.2014 Press služba Naslovna, Zvezdara 0\nU okviru akcije „Decembar u Mirijevu“, aktivisti Opštinskog odbora Nove stranke Zvezdara, zajedno sa odbornicom NOVE u Skupštini grada Beograda Aleksandrom Hristić, razgovarali su danas sa stanovnicima ovog beogradskog naselja.\nPolazeći od činjenice da je Mirijevo jedno od najmnogoljudnijih naselja u Beogradu, te da kao takvo kuburi i sa brojnim problemima koji otežavaju svakodnevni život Mirijevcima, OO NOVE Zvezdara odlučio je da sve svoje aktivnosti u decembru posveti upravo ovom naselju. Cilj akcije „Decembar u Mirijevu“ jeste upoznavanje sa lokalnim problemima, ali i ohrabrivanje građana da sopstvenim predlozima doprinesu naporima da se ovo naselje učini pristojnijim za život. Stoga, aktivisti NOVE sa Zvezdare organizovali su više akcija sa štandovima i kroz direktan kontakt pozvali Mirijevce da prijave sve probleme koje uoče u svom komšiluku, kako bi onda mogle da se pokrenu i inicijative za njihovo rešavanje.\nOsnovni problem, smatraju Mirijevci, je taj što nema ko da ih zaista sasluša, a kamoli da reaguje na prijavljene probleme. Odnosno, nedostaje pravi dijalog između građana i lokalnih vlasti. Zato, OO Zvezdara je osmislio da sve predloge i probleme koje im građani prijave postave, preko gradske odbornice NOVE Aleksandre Hristić, kao odbornička pitanja Skupštini grada Beograda, na koja su gradske vlasti dužne da odgovore.\n- Glas običnog čoveka često ne nailazi na prijem u organima gradske vlasti. Naša je ideja da taj glas artikulišemo i obezbedimo da svako pitanje dobije i svoj odgovor. Na osnovu odgovora, moći ćemo da pokrenemo i niz inicijativa za rešavanje problema na lokalnom nivou. Stoga, naredne sedmice organizovaćemo sastanak sa Mirijevcima na kojem će svako moći da izloži problem koji je uočio u svom naselju, a sve prijave ćemo kao odbornička pitanja proslediti gradskom parlamentu. Izuzetno je važno da se što veći broj građana odazove našem pozivu, jer samo zajedničkim snagama i konkretnom akcijom možemo unaprediti uslove života u našem komšiluku – istakla je Aleksandra Hristić.\nSastanak sa Mirijevcima biće održan u četvrtak, 18. decembra, od 17 do 18 časova, u prostorijama Mesne zajednice „Novo Mirijevo“ (Mirijevski venac 18-20). Sve prijave i predlozi biće dostavljeni Skupštini grada Beograda, a po dobijanju odgovora na odbornička pitanja aktivisti NOVE lično će kontaktirati stanovnike Mirijeva i obavestiti ih o mogućim rešenjima.\nPrevious article\tPodrška zakupcima tezgi u TC Depo Next article\tGradska odbornica Aleksandra Hristić u razgovoru sa Mirijevcima\nŽivković pita Vladu Srbije: O otimačini niškog aerodroma i medijskom monopolizmu


Lokacija i koncept - Square Nine Belgrade : Square Nine Belgrade\nTHE STORY OF SQUARE NINE\nSquare Nine se rodio iz želje da bude deo beogradske obnove posle rata. Verni dugoj i burnoj istoriji grada u pogledu kreativnosti i dizajna, vlasnici su doneli ličniiji i originalniji koncept hotela gradu u kome su poslednjih decenija isticali samo hoteli internacionalnih lanaca.\nElegantan sedmospratni butik hotel sa pet zvezdica koga krasi prefinjena fasada u Bauhaus stilu, iz kojeg se pruža pogled na jedan od najlepših trgova u gradu - Studentski trg. Nalazi se na odličnom mestu, samo nekoliko koraka od Knez Mihailove, moderne pešačke ulice i Kalemegdanske tvđave, na ušću reke Save u Dunav.\nUsredsređen je na čuvene komade najfinijih američkih i skandinavskih dizajnera. Ti komadi nameštaja nalaze se u svim delovima hotela, u sobama, u delovima za sedenje na svakom spratu pored lifta, a najupečatljiviji su postavljeni u prizemlju, u lobiju hotela i u restoranu.\nIsay Weinfeld, brazilski arhitekta, je dizajnirao hotel i podario mu dozu modernosti u okviru bloka u kom se nalazi, a da pri tome ne odudara od okoline.


Kurc "gotivi" Vučića: "Dobar je prijatelj"\nMinistar inostranih poslova Austrije Sebastijan Kurc ocenio je da je Srbija važan partner Austrije.\nNe brinite, odnosi sa Nemačkom su super\nMinistar spoljnih poslova Srbije Ivica Dačić izjavio je da odnosi Srbije i Nemačke nisu narušeni sporom predsednika Tomislava Nikolića i ambasadora Nemačke Hajnca Vilhelma.\nRusija SAD: Čisto da znate, dugo naš odnos neće biti dobar\nOdnosi između SAD i Rusije biće dugo narušeni, nakon što je američki predsednik Barak Obama potpisao Zakon o ukrajinskoj slobodi u kojem su i sankcije protiv Rusije, saopšteno je iz ruskog...\nErdogan priznaje, Bajden se izvinjava\nAmerički potpredsednik Džo Bajden izvinio se danas turskom predsedniku Redžepu Tajipu Erdoganu zbog tumačenja jedne izjave za koju se više ne zna da li je uopšte postojala. Naime, Bajden je...\nDačić: Prijateljski odnosi sa Izraelom\nMinistar spoljnih poslova Srbije Ivica Dačić i ministar unutrašnjih poslova Izraela Faina Kiršenbaum ocenili su da su odnosi Srbije i Izraela tradicionalno dobri i prijateljski.\n"Istraga NIS-a može ugroziti odnose sa Rusijom"\nBivši predsednik Srbije Boris Tadić izjavio je da istraga privatizacije Naftne industrije Srbije (NIS) može dovesti u pitanje odnose s Rusijom, pošto se implicitno optužuju državni vrh te...\nBratski zagrljaj i ruska kragna sve jače stežu Srbiju\nSrbe žigošu, ministar ih hvali\n"Zanimljiva ta ideja o zajedničkim ambasadama"\nIdeja o zajedničkim ambasadama zemalja regiona zanimljiva. To može biti rešenje za podelu prostora rezidencija i ambasada bivše SFRJ, u Africi i drugim područjima, koje još uvek nisu podeljene...\nLjajić obnavlja prijateljstvo s Libijom\nMinistar spoljne i unutrašnje trgovine Srbije Rasim Ljajić najavio je zvaničnu posetu Libiji od 5. do 7. januara, radi razgovora o unapređenju privredne saradnje.


Curić: Opada broj učenika koji nastavu pohađaju na bosanskom jeziku\nNaslovnica Sjeverni Sandžak Novi Pazar Curić: Opada broj učenika koji nastavu pohađaju na bosanskom jeziku\nJavnost u Sandžaku danas je saznala broj đaka koji se odlučio da školovanje otpočne na bosanskom jeziku ali i ukupan broj učenika koji pohađaju nastavu na bosanskom jeziku. Ministarstvo prosvjete, nauke i tehnološkog razvoja Republike Srbije je na upit Agencije SANA o broju upisanih učenika na nastavu na bosanskom jeziku za 2019/2020. školsku godinu dostavilo sljedeće podatke:\nIz Bošnjačkog nacionalnog vijeća pozvali ministra Šarčevća da povuče dopis kojim traži od direktora obrazovno-odgojnih ustanova da ne poštuju ovlaštenja BNV-a kao i da odmah obustavi, kako se navodi, diskriminaciju djece bošnjačke nacionalnosti u državnim obrazovno-odgojnim ustanovama u Sandžaku.\nMurat Kusturica 27. Septembra 2019. At 11:07\nMurat Kusturica 27. Septembra 2019. At 16:46\nMi srbi se vracamo nasim korenima..\nhvala ti sine Nemanja\nkao sto si ti Nemanja\npostao od mene\nMurata iz Turskog Kustura\nMurat Kusturica 27. Septembra 2019. At 16:51\nsad Kosovsku svadbu slavu\nna Vidovdan tvdru vjeru\nsrbenda znade ko mu je tata\npostao od Murata\nIstorija s Peštera 28. Septembra 2019. At 01:56\nMurate, pogledaj sve turkijeske narode, Ujgure, krimske tatare ili Azerbejdžance – svi su tamnoputiji i kosooki. A oni i turci bi trebalo da budu različiti kao Srbi i Makedonci ili Česi i Slovaci.\nA očigledno je da takvi nisu turci nego su ogromnim delom evropskog izgleda što će reći da ih je neko drugi pravio – a tu drugi su u 90% janičari odvedeni iz ovih naših srpskih i slovenskih krajeva.\nPravih turaka u osmansko vreme ovde nije bilo ni 1%


Intervju - Nela Kuburović\nReforma pravosuđa bila je i ostaje važan prioritet Republike Srbije, u cilju unapređenja nezavisnosti pravosudnog sistema, nepristrasnosti i kvaliteta pravde, unapređenja stručnosti, odgovornosti i efikasnosti pravosuđa. Nacionalna strategija reforme pravosuđa za period 2013-2018. godine, koja je usvojena 1. jula 2013. godine, upravo je pred sebe postavila te ciljeve. Vraćanje poverenja u pravosudni sistem, nije nešto do čega se dolazi preko noći. Suštinske reforme ne smeju biti brze, one zahtevaju vreme i koordinisano usmeravanje svih učesnika i raspoloživih resursa ka zadatim ciljevima. Pređena je već polovina puta implementacije Nacionalne strategije i pratećeg akcionog plana, a započeto je i izveštavanje o sprovođenju aktivnosti utvrđenih u Akcionom planu za pregovaračko Poglavlje 23. Ovo poglavlje, pored reforme pravosuđa, obuhvata i borbu protiv korupcije i zaštitu osnovnih ljudskih prava. Ohrabruje činjenica da je većina aktivnosti, koje su predviđene akcionim planovima do sada, sprovedena u okviru zadatih rokova. Međutim, najobuhvatniji zadaci i napori tek predstoje\nO važnosti evrointegracija u reformi pravosuđa\nNa početku moram da naglasim važnost i jednog drugačijeg pristupa, koji proces evropskih integracija unosi u napore ka uspešnoj reformi pravosuđa. Prvi put u ovom procesu imamo precizno utvrđene indikatore, užu saradnju i inkluzivnost tj. definisanje i realizovanje reformskih aktivnosti uz učešće svih relevantnih zainteresovanih strana, uključujući i onih iz civilnog društva i strukovnih organizacija. U reformskom procesu imamo i pojačanu podršku međunarodnih partnera, pre svega Evropske unije, zbog njihovog razumevanja vanrednih napora, koje moramo da ulažemo. Naš rad i rezultate, pre svega, ocenjivaće građani, privreda i stručna javnost, ali i Evropska komisija i svaka država članica EU ponaosob, kroz jasno definisane kriterijume. Važnost uspešnosti reforme pravosuđa podjednako je značajna i za ostatak pregovaračkog procesa, odnosno za sva druga poglavlja. Podsećam da je Strategijom proširenja Evropske unije 2011. godine uveden nov pristup, koji u centar pregovaračkog procesa stavlja vladavinu prava, tj. pregovaračka poglavlja 23 i 24, kao kamen temeljac celokupnog pregovaračkog procesa. Sledstveno tome, otvaranje pregovora otpočinje sa navedena dva poglavlja, sve vreme tokom pregovora prati se napredak u tim poglavljima, te odsustvo merljivog napretka može da dovede do zastoja i u ostalim pregovaračkim poglavljima.Proces evropskih integracija Ministarstvo pravde stavlja u središte zadatka od izuzetne važnosti koordinacija preko pedeset institucija, koje su nadležne za sprovođenje Akcionog plana za Poglavlje 23, kao najsloženijeg i najzahtevnijeg pregovaračkog poglavlja, alarmiranje u slučaju zastoja i iniciranje mera radi otklanjanja eventualno uočenih problema.\nO preporukama, merilima i pojedinačnim aktivnostima neću govoriti, oni su javno dostupni i nesporni. Istakla bih, pak, da će rasterećenje sudova i ubrzanje postupka, borba protiv korupcije i unapređenje pravosudne infrastrukture, svakako biti prioriteti Ministarstva pravde u narednom periodu.\nO suđenju u razumnom roku\nBudući da je neefikasnost već dugo prisutan problem u pravosudnom sistemu Republike Srbije, strateškim dokumentima predviđen je niz mera u cilju omogućavanja suđenja u razumnom roku. Unapređenje procesnih zakona, preko uspostavljanja sistema epravosuđa, tj. sistema za centralnu statistiku, sistema za razmenu podataka i uspostavljanje elektronske oglasne table sudova, neke su od predviđenih aktivnosti u narednom periodu. Jačanje sistema javnih izvršitelja, javnih beležnika i novog okvira za posredovanje u rešavanju sporova (medijacija), vrši se u cilju sprečavanja i smanjenja opterećenosti sudova, u skladu sa preporukom Komiteta ministara Saveta Evrope. Namera je da se određeni poslovi, koji su od važnosti za čitavo društvo, povere posebnim službama od javnog poverenja, te da se na taj način stvore uslovi za efikasnije postupanje sudova, njihovim rasterećenjem od poslova koji ne predstavljaju suđenje u užem smislu. Pak, da bi se takvi poslovi poverili predmetnim profesijama, neophodno je da one budu stručne, odgovorne i da efikasno preuzmu posao. Stoga, jedan od prioriteta Ministarstva pravde jeste upravo bliže nadziranje novih pravosudnih profesija, kontrola sprovođenja pravnog okvira, kojima su uspostavljene i blagovremeno reagovanje u slučaju potrebe za otklanjanjem nepravilnosti.\nO alternativnom načinu rešavanja sporova\n• U Zajedničkoj poziciji Evropske unije o Pravosuđu i osnovnim pravima, usvojenoj 18. jula 2016. godine, u prelaznim merilima Evropska unija naglašava potrebu da se dalje razmotri i promoviše upotreba različitih alternativnih načina rešavanja sporova. Novi Zakon o posredovanju u rešavanju sporova počeo je da se primenjuje 1. januara 2015. godine, značajno unapređujući pravni okvir u oblasti medijacije, u skladu sa najboljom savremenom međunarodnom i uporednom praksom. Sporazum kojim se spor rešava u postupku medijacije, po slovu novog zakona, bez pokretanja sudskog postupka, predstavlja izvršni naslov (pod uslovom da potpise na sporazumu overe javni beležnik ili sud), te ga je neuporedivo lakše i prinudnim putem izvršiti. U poređenju sa redovnim troškovima sudskog postupka, medijacija je u zavisnosti od vrednosti spora, jeftinija od 35 do 60%. Počev od druge polovine iste godine, sa radom su započeli i prvi posrednici, kojih zaključno sa 9. septembrom 2016. godine ima 392. Ipak, da bi medijacija kao alternativni način rešavanja spora zaista zaživela, neophodno je ne samo da pravosudne, već i sve druge relevantne institucije i organi preduzmu aktivne mere i odlučno stanu iza tog sistema. Ministarstvo pravde će u narednom periodu intenzivirati svoj rad na stvaranju održivog sistema rešavanja sporova putem posredovanja i kroz rad Savetodavne grupe u kojoj će aktivno učestvovati sudije.\nO saradnji sa Komisijom za efikasnost pravosuđa\n• U protekle dve godine značajno smo unapredili saradnju sa Komisijom za efikasnost pravosuđa Saveta Evrope. Ta saradnja je preduslov za neposredno približavanje standarda ove međunarodne organizacije pravosuđu Srbije, poput kriterijuma za izbor i razrešenje sudskih veštaka i njihovu kontinuiranu obuku, koji će biti stubovi novog Zakona o sudskim veštacima.\nO setu novih pravosudnih zakona\n• Borba protiv organizovanog kriminala i korupcije podrazumeva brz i efikasan krivični postupak, gde tužilaštvo podnosi kvalitetnu optužnicu, i koji se završava osuđujućom presudom. U cilju stvaranja efikasnijeg pravnog okvira, Ministarstvo pravde je pripremilo set nacrta zakona koji će se uskoro naći u zakonodavnoj proceduri, i to: Nacrt zakona o izmenama i dopunama Zakona o oduzimanju imovine proistekle iz krivičnog dela, Nacrt zakona o organizaciji i nadležnosti državnih organa u suzbijanju organizovanog kriminala, terorizma i korupcije, kao i Nacrt zakona o izmenama i dopunama Krivičnog zakonika sa novih osam krivičnih dela protiv privrede. U toku je i završna faza na izradi Nacrta zakona o poreklu imovine, koji uvodi metod unakrsnog ispitivanja imovine. Započeta je i javna rasprava o Nacrtu zakona o Agenciji za borbu protiv korupcije, kojim se proširuje nadležnost ovog tela. U cilju unapređenja pristupa pravdi svim kategorijama građana i poštovanja osnovnih ljudskih prava, ministarstvo je pripremilo i Nacrt zakona o besplatnoj pravnoj pomoći, kao i Nacrt zakona o sprečavanju nasilja u porodici, koji bi trebalo da uspostavi jak preventivni mehanizam u borbi protiv porodičnog nasilja.\nO jačanju pravosudne infrastrukture\n• Istakla bih, takođe, da su u toku opsežni radovi na izgradnji, rekonstrukciji i adaptaciji zgrada pravosudnih organa, kao i da će Ministarstvo pravde i u narednom periodu nastaviti da posebnu pažnju posvećuje jačanju pravosudne infrastrukture. Podsetiću, da je samo za nešto više od dve godine ministarstvo obnovilo preko 60.000 metara kvadratnih prostora za smeštaj sudova i tužilaštava. U toku su radovi na četiri objekta za potrebe pravosudnih organa (Užice, Kraljevo, Sombor, Lazarevac), a do kraja godine ulazimo u najveće infrastrukturne investicije, koje uključuju Palatu pravde u Beogradu, ali i izgradnju novih objekata u Požarevcu i Pančevu. U periodu do 2020. godine planiramo izgradnju Palate pravde u Kragujevcu, u kojoj će na jednom mestu funkcionisati osam organa, umesto sadašnjeg rešenja prema kojem su svi ovi organi rasuti na više lokacija. Zatim zgrade Privrednog i Prekršajnog suda u Nišu, ali i dogradnju suda u Novom Sadu i na Novom Beogradu. Unapređenje infrastrukturnih kapaciteta doprinosi češćem zakazivanju ročišta, odnosno povećanju broja sudećih dana, a time i bržem okončanju postupaka. U skladu sa Strategijom razvoja sistema izvršenja krivičnih sankcija do 2020. godine, planirane su brojne investicione aktivnosti kojima će se postići poboljšanje smeštajnih uslova i povećanje smeštajnih kapaciteta, te i napredovanje na listi zemalja članica Saveta Evrope u pogledu prenaseljenosti i uslova izdržavanja kazni zatvora.\nNaposletku, podsećam da je 18. jula 2016. godine na trećem sastanku Pristupne konferencije sa Srbijom otvoreno pregovaračko Poglavlje 23. Rekla bih da imamo čast i odgovornost da radimo upravo u ovom trenutku, na izgradnji efikasnijeg, nezavisnijeg, odgovornijeg pravosuđa, posebno uzimajući u obzir činjenicu da je reformski proces proces kroz koji prolazimo radi nas samih. U tom smislu, zadatak je ne samo Ministarstva pravde, već svih učesnika u pravosuđu, članova akademske zajednice i nevladinog sektora, da ulože napore da se reformske aktivnosti u naredne četiri godine što uspešnije sprovedu. Ostavljeno nam je dovoljno vremena da postignemo napredak, ali nedovoljno da bismo oklevali.


Saobraćajna nezgoda na putu Zaječar - Veliki Izvor - Glas Zaječara\nAstraZeneka i Rusija najavile kombinovanje vakcina\nHome Hronika Saobraćajna nezgoda na putu Zaječar – Veliki Izvor\nKako nezvanično saznaje portal „Glas Zaječara“ nešto posle 15 časova došlo je do saobraćajne nezgode na putu Zaječar-Veliki Izvor.\nPrema nezvaničnim informacijama u sudaru su učestvovala dva vozila.\nJedno lice je zadobilo lakše povrede, a nije poznato u kom stanju se nalazi lice koje je upravljalo drugim vozilom.\nEkipe saobraćajne policije i drugih nadleznih sluzbi su na terenu.\nPrethodni tekstJoš 6.534 novoobolela, 55 osoba preminulo\nAstraZeneka i Rusija najavile kombinovanje vakcina 11/12/2020


Grip stiže sa početkom nastave\nGripa u srednjem Banatu za sada nema, ali se očekuje čim se đaci vrate u klupe, kaže direktor Zavoda za javno zdravlje u Zrenjaninu Mirko Bačić.\n- Ove godine vakcinacija protiv gripa prošla je odlično, a naš region je među najboljima u Srbiji što se tiče odziva građana. Zavod je domovima zdravlja distribuirao 6.650 doza vakcina, a iskorišćeno je 6.398, što je 96 odsto. U Zrenjaninu je vakcinacija obavljena stoprocentno, a malo lošije je bilo u Sečnju i Novom Bečeju, gde je iskorišćeno 87 odsto vakcina – objašnjava Bačić.\nSvake godine u vreme vakcinacije aktivira se antivakcinalni lobi, međutim građani su shvatili da je vakcina jedina prava zaštita protiv gripa.\n- U mojoj karijeri koja traje 38 godina nisam se susreo sa nekom drastičnom reakcijom na vakcinu protiv gripa i vakcinaciju preporučujem kao odličnu zaštitu - ističe Bačić. Za vakcinaciju je sada kasno pa se onima koji "zakače" virus, kog će sigurno biti, preporučuje da obavezno posete lekara, a grip – odleže.


Spiritualno lečenje vrhunskim death metalom – Alitor, Obscura i Death DTA u Domu Omladine | Balkanrock.com\nAutor: Marko Jocić i Darija Đumić\nTagovi: Alitor, Death, Death DTA, Dom omladine Beograda, Obscura, Symbolic\nDeath DTA, foto: Kristina Ćirić\nDom omladine Beograda sinoć je bio mesto odigravanja nečeg krajnje nesvakidašnjeg na našim prostorima i, koliko god to pretilo da zvuči pretenciozno, metal je apsolutno odneo pobedu i pokazao da je jedna od najjačih sila koje postoje – a sinoć čak i kod nas.\nKao što je najavljeno pola godine unazad, Death DTA je u okviru svoje turneje na spisak stavio i našu zemlju što je po samom objavljivanju izazvalo burne reakcije među brojnim fanovima i verovatno se još tad dalo naslutiti da će ovaj koncert biti prava “bomba”, ali da će to dosegnuti OVAKVE razmere – na više nego prijatno iznenađenje mnogih, to se zaista i desilo i već sad slobodno može da se zaključi da, kada su u pitanju dešavanja ovakvog tipa, teško koje će moći da nadmaši sinoćnji spektakl.\nJoš od ranih popodnevnih časova, brojni fanovi su se skupili ispred Doma omladine i atmosfera je još tu krenula da se zagreva, a nestrpljenje i uzbuđenje su se osećali u vazduhu. Bilo je zanimljivo posmatrati niz različitih generacija između kojih se u ovakvim okolnostima skoro pa ni ne oseća jaz jer su svi tu iz istog razloga – da vide i čuju bend koji se verovatno na početku karijere svakog metalca stavlja kao obavezna lektira, a posle višedecenijskog slušanja dovodi na nivo svojevrsne svetinje i nečeg što se pre svega poštuje, pa tek onda sluša.\nIako je bend kasnio sa dolaskom usled tehničkih problema na granici, najavljeni meet & greet je ipak održan uz zakašnjenje od pola sata i, iako verovatno iscrpljeni od svog tog čekanja i puta, članovi (iako tu ne u punom sastavu) su bili više nego ljubazni i pristupačni i ispoštovali su svakog ko je tražio autogram, slikanje itd. što je, naravno, ostavilo vrlo pozitivan utisak i još više intenziviralo ushićenost povodom onog što sledi.\nNakon što su otvorena vrata, na momente se sticao utisak da se odvija ubrzan film jer je delovalo neverovatno u koliko kratkom vremenskom roku je hol Doma omladine uspeo da se napuni, a skandiranje da se otvore i vrata Amerikane, u kojoj se održavao koncert, ujedno je i doneo kulminaciju nestrpljenja i potpunog ludila koje je zavladalo među publikom. Na nekom drugom mestu to bi možda bio razlog za paniku, ali ne i na metal dešavanju, čak naprotiv.\nUz zakašnjenje od oko 45 minuta, čast da otvori ovo veče dobio je inđijski progressive thrash sastav, Alitor. Iako je tek par dana pred koncert objavljeno da će oni upotpuniti line-up, to je došlo sasvim prirodno jer teško da bi se mogao naći mladi bend na ovim prostorima koji bi bio adekvatniji od njih za tu priliku. Aktivnost, perspektivnost i kvalitet – to bi verovatno bile njihove tri glavne odlike, koje su sinoć, sa razlogom, posebno zasjale i od prvog tona zagrejale već razjarenu masu i krenule da “voze” kroz ovo veče momentalno u petoj brzini. Velika bina koja im veoma lepo pristaje, ispunjen prostor ispred njih i više nego zavidna atmosfera u publici – to je verovatno nešto o čemu svaki bend sanja, a spletom srećnih okolnosti, Alitor je to sinoć i doživeo i, kako je za očekivati, istinski uživao u tome. Uprkos repertoaru od svega par pesama, među kojima su se našli i pravi mali hitovi kao što su “Embittered“ i „Realm of Grief“, odlično poznati većini prisutnih, bend je svoj nastup odradio profesionalno i potvrdio da zaista ima osnova da se od njih očekuju velike stvari u budućnosti.\nNakon silaska sa bine, njihova oprema nestala je munjevitom brzinom sa iste, a na nju stupa Obscura i kreće pesma „Ten Sepiroth“ sa aktuelnog albuma. Brzo, nemilosrdno i besprekorno su tri reči koje bi opisale ovaj bend, grupu koja je u Srbiji prošla sve svoje faze, od sviranja u malim klubovima do nastupa sinoć na jednoj ovakvoj turneji. Usledila je „The Monist“ i pun gas ovih momaka, naročito basiste grupe koji je tokom cele pesme trčao po bini, prilazio publici do same ograde i terao ih da pevaju zajedno. Frontmen i gitarista benda Steffen Kummerer je pozdravio publiku ali i podsetio ih da su ovde nastupali ranije, da pomalo zna srpski jezik i pozdravio prisutnog Adnana Hatića iz benda Agonize sa kojim su imali prvu balkansku turneju 2007. godine posvetivši mu pesmu „Akroasis“.\nIako je novi album izašao pred sam početak turneje publika je odlično prihvatila sve pesme ali je promocija tog izdanja prekinula pesma „The Anticosmic Overload“ i napravila blago rečeno pakao od atmosfere. Tu je već svima bilo jasno da ovo neće da bude obično veče već nešto što će da se pamti. „Sermon of the Seven Suns“ sa novog albuma je još više digla ljude na noge a ‘balada’ „Ode To The Sun“ je malo ublažila celu priču. Nakon te pesme frotmen grupe je pitao ljude da li su spremni za Death, zahvalio se prisutnima što su došli u tolikom broju uz obećanje da će ponovo doći i svirati duže. Za finale smo dobili pesmu „Centric Flow“ i grupnu fotografiju sa bendom koji će po reakcijama prisutnih zaista morati da se vrati i nastupi u Srbiji ponovo, i to što pre.\nPo završetku Obscurinog nastupa, prostor je već bio toliko ispunjen u svakom delu da je na momente zaista delovalo neverovatno da je to tako zbog jednog metal koncerta, no suvišno je naglašavati koliko je to pozitivno konotirano. Nakon malo duže pauze, tokom koje se skoro pa bukvalno osećao elektricitet u vazduhu i potpuni haos, drugo kulminiranje nestrpljenja, došlo je vreme za ono što se čekalo i previše dugo, ali ipak dočekalo – Death DTA. Iako je verovatno svim metal fanovima smrt Chucka Schuldinera nešto što nikad neće moći da se prežali i iako je savršeno jasno da takvu ličnost nije moguće zameniti, ako je neko sinoć zatvorio oči dok je slušao epsku „The Philosopher“, sa kojom je otpočet koncert, vrlo lako je mogao da pomisli da zaista sluša pravi Death. Prvim odsviranim tonom izazvana je neopisiva magija i atmosfera koja je tad nastala je bila potpuno nova u odnosu na već postojeću, a godina više nije bila 2016., putovalo se od kraja osamdesetih do kraja devedesetih i taj put je bio vrhunsko spiritualno iskustvo. Moglo bi se reći istovremeno i spiritualno izlečenje muzikom koja ne dozvoljava svom tvorcu zaborav i drugu smrt iako je nosi u nazivu. Količina energije u tom trenutku se bukvalno rasipa po prepunom klubu dok legendarna ritam sekcija ove grupe grize kroz setlistu uz pravi zvuk gitara, ovde nije bilo zujanja, nije bilo buke, bilo je savršenog zvuka, što je za svaku pohvalu i ljudima koji su bili zaduženi za tu stranu medalje sinoć.\nReđaju se “Leprosy”, “Living Montrosity”, “Suicide Machine” i “Overactive Imagination” koja izaziva pravi haos ne samo u prvim redovima već u celoj sali. Bend bez greške ide iz pesme u pesmu dok basista Steve Di Giorgio napominje između pesama kako mu je drago što je toliki broj ljudi došao da čuje muziku njihovog prijatelja zbog koga su onu tu gde jesu danas uz obećanje da će svirati pesme sa svih albuma do kraja večeri. Usledio je i bass solo koji je ustvari bio uvertira za veliki hit ove grupe, pesmu “Lack of Comprehension”. U tom trenutku je do izražaja došao i Max Phelps, čovek je toliko dobro izneo svoju ulogu iako nije originalni član benda Death, do te mere da je publika “izgubila kompas”.\nZaista je teško rečima opisati lakoću sa kojom ovi ljudi sviraju jer istovremena izvedba, razmena emocija, ponašanje na bini su zaista rezultirale ovoga puta atmosferom koja se do sada nije viđala na koncertima ovakvog tipa u Srbiji, manjak pametnih telefona, ogroman broj šutki i horsko pevanju su bili dokaz tome. “Flattering Of Emotions”, “Destiny” i kultna pesma “Symbolic“ su održale atmosferu na samom vrhuncu a “Zero Tolerance” i “Spirit Crusher” su bili jedna velika tačka i finale koncerta. Momci su sišli sa bine, ali su još brže morali da se vrate i odsviraju bis. Basista benda se još jednom zahvalio publici na svemu i rekao da je srećan uprkos problemima na granici koje su imali tog dana, da je odušvljen ljudima, pa je onda i dobio nagradu, publika ga je prekrstila i umesto ‘Steve’ svi su skandirali ‘Steva’. Pesma “Zombie Ritual” je sažvakala publiku, Crystal Mountain” ispljunula a “Pull The Plug” izvukla poslednje atome snage iz nje dok je uz osmeh i ovacije pozdravila bend Death To All.\nDom omladine ispunjen do kraja, fanovi koji su pristigli sa svih strana, što iz naše države, što iz drugih, usijana atmosfera koja u kombinaciji sa svetskim nastupima hrani apsolutno sva čula i za većinu, ako ne i sve, ostvarena želja da se po prvi put čuju istinske himne ne samo death metala nego metala uopšte – to bi ukratko bio sažetak sinoćnje večeri koja je višestruko premašila očekivanja i nesumnjivo zadovoljila sve prisutne u više nego zavidnoj meri. Biti deo ovakvog spektakla je u najmanju ruku bila privilegija jer nasleđe koji je Death ostavio iza sebe predstavlja pravo metal blago i dodirnuti to blago na ovakav način je sada sigurno pravi biser u biografiji svakog metalca koji je možda tek sinoć/jutros, nakon što je stigao kući, shvatio čemu je zapravo prisustvovao, šta je video i čuo i nadasve – šta je osetio tokom ovakvog nastupa koji, kako je već rečeno, teško da će neki u skorije vreme moći da nadmaši.\n2 komentara o “Spiritualno lečenje vrhunskim death metalom – Alitor, Obscura i Death DTA u Domu Omladine”\nOdsvirane su i jedna i druga, mozda Marko u brzini nije sve pohvatao :)\n06.04.2016. u 21:53\nNe Zero Tolerance is spirit Crusher nego Bite the Pain i Spirit Crusher…


Veoma slab promet na Belexu, Tehnogas najviši od marta | Kamatica\nPočetna > vest > Veoma slab promet na Belexu, Tehnogas najviši od marta\nVeoma slab promet na Belexu, Tehnogas najviši od marta\nTekst objavljen: 10.10.2017 9:14\nJedan od skromnijih trgovačkih dana ostao je za nama. Ukupan promet na Beogradskoj berzi iznosio je tek 3,5 miliona RSD (29,4 hiljade EUR), dok je indeks Belex15 blago porastao na 727,1 poen.\nNajprometnija akcija bila je Naftna industrija Srbije (NIIS) koja je pala 0,4% na 681 RSD uz promet od nepunih 1 million RSD. Ovo je drugi dan zaredom kako ova hartija zatvara trgovanje iznad nivoa od 680 RSD.\nMeđutim, NIS se i dalje nalazi u minusu od početka godine od skoro 8%, dok je uporedo reperni indeks Belex15 porastao 1,4%. Energoprojekt holding (ENHL) se zadržao na nivou od 1.220 RSD uz realizaciju od 0,6 miliona RSD, dok je bečejski Sojaprotein (SJPT) blago pao na 330 RSD uz promet od 0,2 miliona RSD.\nAerodrom "Nikola Tesla" (AERO) se sa minornom realizacijom zadržao na ceni od 1.360 RSD. Proizvodno-montažno preduzeće Jedinstvo iz Sevojna (JESV) je skočilo 1% na 5.199 RSD, ali uz skroman promet od 0,1 milion RSD, dok je lider rasta bio Messer Tehnogas (TGAS) koji je skočio 3,8% na 12.899 RSD uz trgovanje od 0,6 miliona RSD.\nJuče je postignuta najviša cena na zatvaranju ovog proizvođača i distributera tehničkih gasova još od 28. marta, kada je kompanija razočarala predloženim iznosom dividende za raspodelu.\nBeogradski Kopaonik (KOPB) se zadržao na 7.500 RSD uz promet od 0,4 miliona RSD, dok je Halkbank (CCNB) skočio 1% na 10.507 RSD uz realizaciju od 0,2 miliona RSD. Nedavno je okončana ponuda za preuzimanje akcija ove banke u kojoj je većinski vlasnik preskočio prag od 90% vlasništva, te valja u narednom periodu očekivati prinudan otkup od preostalih manjinsih akcionara. Gubitnik dana bio je Vital (VITL) koji je pao 16,1% na 650 RSD uz minorno trgovanje.\nBeogradska berza Glavni indeks Beogradske berze promet na berzi akcije na berzama promet na berizi


Supruga Zorana Simjanovića: Uvek me zvao da čujem njegov rad\nKultura Autor:Jelena Koprivica20. apr. 202114:07\nLjiljana Erić Simjanovic Foto: Vesna Lalić/Nova.rs\nZoran Simjanović me je uvek zvao da čujem muziku koju je pravio za kratke i animirane fillmove, kazala je supruga nedavno preminulog kompozitora Ljiljana Erić Simjanović primajući sinoć posthumno priznanje za Životno delo Martovskog festivala.\nUz kratak film o velikanu filmske muzike, jednom od utemeljivača rokenrola u nas, i posthumnom dodelom Nagrade za životno delo Zoranu Simjanoviću sinoć je u Domu omladine otvoren Martovski festival.\nOvogodišnje duplo izdanje festivala dokumentarnog i kratkometražnog filma, koje će trajati do 25. aprila, posvećeno je Simjanoviću, koji je preminuo 11. aprila u 75. godini.\nDom omladine, Dom Omladine, Beogradski festival dokumentarnog i kratkometražnog filma, Martovski festival. Foto: Vesna Lalić/Nova.rs\nKompozitor, koji je zlatnim slovima upisan u istoriju srpske kulture zbog svog doprinosa filmu i muzici, bio je neraskidivo vezan za Martovski festival. Odbor festivala, kako je za naš sajt otkrio umetnički direktor Dejan Dabić, još prošle godine doneo je odluku da Zoran Simjanović dobije Nagradu za životno delo. Međutim, 11. aprila je stigla tužna vest, zbog čega je nagrada dodeljena posthumno, a primila ju je kompozitorova supruga Ljiljana Erić Simjanović:\n– Zoran Simjanović je posebno voleo kratke i animirane filmove. U toj kratkoj formi on bi uvek nalazio stvaralačko zadovoljstvo. I takva ostvarenja svaki put bi znao da oboji znalački i podvuče notama – istakla je kompozitorova supruga.\nLjiljana Erić Simjanović prima nagradu koju je njen suprug posthumno dobio. Foto: Vesna Lalić/Nova.rs\nPrisetila se i kako bi je, kad god bi radio muziku za neki kratki ili animirani film, zvao da sluša i odgleda te „kratke filmiće“ i da svoje sugestije:\n– I verujem da će se Simke složiti da ovo bude naša zajednička nagrada – kazala je na kraju Ljiljana Erić Simjanović.\nUmetnički direktor festivala podsetio je takođe da je Simjanović gajio veliku ljubav spram kratkih i animiranih filmova i ponovio ono što je izjavio za Nova.rs:\nDom Omladine, Beogradski festival dokumentarnog i kratkometražnog filma, Martovski festival, otvaranje. Foto: Vesna Lalić/Nova.rs\n– Simjanović je dobijao nagrade na Martovskom, recimo za filmove ‘Krst, kvadrat i krug’ ili ‘Poludele ljude’, a ove godine posthumno mu dodeljujemo nagradu za životno delo za manje poznat deo njegovog opusa, jer malo ko je znao za njegovu ljubav prema kratkim i animiranim filmovima“, rekao je Dabić o Simjanoviću.\nLjiljana Erić SimjanovićMartovski festivalnagrada za životno deloZoran Simjanović


„La Casa“ pruža trajno stambeno zbrinjavanje za beskućnike u Vašingtonu - Gradjevinarstvo.rs\n„La Casa“ pruža trajno stambeno zbrinjavanje za beskućnike u Vašingtonu\nArhitektonski biro Leo A Daly se udružio sa biroom Studio Twenty Seven Architecture kako bi projektovao ovu sedmospratnu stambenu zgradu koja pomaže svojim stanarima tranziciju iz beskućništva.\nProjekat „La Casa“ se nalazi u glavnom gradu SAD-a, Vašingtonu i pruža trajno stambeno zbrinjavanje i usluge podrške za četrdeset ljudi, a njegov dizajn i socijalni uticaj je priznat od strane Američkog instituta arhitekata (AIA).\nUmesto da funkcioniše kao privremeni smeštaj, što je inače slučaj za ovakvu vrstu socijalnog stanovanja, „La Casa“ obezbeđuje trajni smeštaj za beskućnike. Ovaj model socijalne pomoći pomaže stanarima da se adaptiraju na stil života koji je drugačiji od njihovog prethodnog iskustva, i pomaže im u ponovnoj integraciji u društvo kroz razne obuke.\nStambena zgrada sa zelenim krovom i prestižnom LEED Gold sertifikacijom je projektovana kao dom, a ne kao institucija. Lobi, kancelarije kućepazitelja i područje za poštu se nalaze u prizemlju, dok prvi sprat smešta zajedničku sobu i otvara se ka spoljašnjoj terasi.\nSvaki od gornjih spratova se sastoji od sedam stambenih jedinica i jedne jedinice za osobe sa invaliditetom.


Rusija i Češka u diplomatskom sukobu oko navodnih obaveštajaca - BBC News na srpskom - Dnevni list Danas\nPočetna » BBC News na srpskom » Rusija i Češka u diplomatskom sukobu oko navodnih obaveštajaca\n0Piše: BBC News na srpskom 19. aprila 2021. 10.08\nRusija je objavljeno da će 20 čeških diplomata biti proterano iz zemlje.\nBezbednosne službe Češke tvrde kažu da su ruske diplomate zapravo ruski obaveštajci.\nMinistarstvo spoljnih poslova Rusije nazvalo je odluku Češke „neprijateljskim činom“.\n„U želji da udovolje Sjedinjenim Američkim Državama, češke vlasti su nadmašile gospodare sa druge strane bare“, navodi se u saopštenju Ministarstva spoljnih poslova.\nČeška policija je identifikovala dvojicu osumnjičenih – Aleksandra Miškina i Anatolija Čepigova, koji su optuženi da su učestvovali u trovanju u Solsberiju 2018. godine.\nAmerički Stejt department rekao je da stoji uz Češku i „daje podršku protiv ruskih subverzivnih akcija na tlu Češke“.\nPogledajte i video južnokorejskom špijunu Park Če Seu čija je životna priča pretočena u film „Špijun koji je otišao na sever“.